pink.rs | Vučić putuje u zvaničnu posetu Turskoj\nPredsednik Srbije Aleksandar Vučić otputovaće u dvodnevnu posetu Turskoj gde će se sastati sa šefom turske države Redžepom Tajipom Erdoganom.\nTa poseta dogovorena je inače krajem marta kada su Vučić i Erdogan razgovarali telefonom, posle incidentnog hapšenja Marka Đurića na Kosovu i Metohiji.\nŠef turske države je tada rekao da visoko ceni hladnokrvnu i mudru reakciju Vučica i vlasti u Srbiji, dok je Vučić istakao da će Srbija nastaviti da ulaže u mir i budućnost, ali da neće dozvoliti ponižavanje sopstvenog naroda i države.\nKonkretnije o tome svakako će biti reči tokom predstojeće posete. To potvrđuje i saopštenje iz Erdoganovog kabineta u kojem se naglašava da će u okviru posete biti održan i prvi sastanak Visokog saveta za saradnju dve zemlje, da će se na sastancima razgovarti i o bilateralnim odnosima Srbije i Turske koji će doprineti regionu, kao i koracima koje treba preduzeti da bi se oni ojačali.\nRazvoj situacije na regionalnom i međunarodnom nivou takođe će biti na dnevnom redu.\nI ekonomska saradnja će sigurno zauzeti važno mesto tokom razgovora koje će predsednik Vučić imati sa Erdoganom i drugim turskim zvaničnicma naredna dva dana jer kako je, tokom posete Beogradu u martu rekao turski vicepremijer Fikri Išik, Srbija je za Tursku ključna država na Balkanu i Srbiju doživljavaju kao susednu zemlju iako nemaju zajedničku granicu.\nPrema njegovim rečima, razvoj Srbije znači razvoj celog Balkana. Turske kompanije žele da učestvuju u velikim infrastrukturnim projektima u Srbiji i kao jedan od glavnih zajedničkih projekta za realizaciju u narednom periodu izdvaja se izgradnja "kružnog" auto-puta izmedu Beograda i Sarajeva.\nPredsednik Srbije bio u Turskoj i krajem januara\nVučić je u Turskoj boravio krajem januara kada je učestvovao na trilateralnom sastanku sa Erdoganom i bošnjačkim članom Predsedništva BiH Bakirom Izetbegovićem. Tada je Vučić rekao da je dogovoreno da, šta god da se dešava, mir i stabilnost u regionu moraju da budu sačuvani. Kada je reč o bilateralnim susretima, obe strane su kao veoma značajanu ocenile posetu predsednika Erdogana Beogradu oktrobra prošle godine.\nPrvo poseta Istanbulu\nPredsednik Srbije će, najpre, boraviti u Istanbulu, gde će ga dočekati turski kolega Erdogan, sa kojim će prisustvovati Poslovnom forumu u organizaciji Odbora za ekonomske odnose Turske.\nNa forumu će se, pored dvojice predsednika, prisutnima obratiti predsednik odbora za spoljne i ekonomske odnose Turske Omer Džihad Vardan, ministar privrede Nihad Zajbečki i potpredsednik srpske Vlade i ministar trgovine, turizma i telekomunikacija Rasim Ljajić.\nU ponedeljak predsednik Vučić će boraviti u Ankari gde će najpre položiti venac ispred mauzoleja Mustafe Kemala Ataturka, tvorca moderne turske države.\nSledi sastanak sa predsednikom turskog parlamenta Ismailom Kahramanom. Predviđeno je i polaganje cveća stradalima tokom neuspelog puča 2016. godine u pratnji predsednika turskog parlamenta.\nPredsednik Srbije će se zatim sastati sa Erdoganom u Predsedničkoj palati.\nOni će prvo imati susret tet-a-tet, a ministri bilateralne susrete, da bi posle toga usledio plenarni sastanak delegacija i potpisivanje bilateralnih dokumenata. Predsednici Vučić i Erdogan će se posle sastanka obratiti medijima, a šef turske države će u čast visokog gosta iz Srbije prirediti svečanu večeru.\nVučić započeo posetu Turskoj, dočekao ga Erdogan\nPREDSEDNIK VUČIĆ putuje u zvaničnu posetu Kubi!\nDOČEK ZA PREDSEDNIKA! Aleksandar Vučić stigao u Tursku (FOTO)


EU uvodi mjere bez presedana protiv Poljske\nFrans Timmermans, potpredsjednik Evropske komisije\nEvropska komisija (EK) je započela u srijedu disciplinski proces bez presedana protiv Poljske zbog njene izuzetno kontroverzne pravosudne reforme za koju Brisel kaže da ugrožava vladavinu prava, javlja AFP.\nEK povukla je Član 7.1 Lisabonskog ugovora. Ova mjera nikada ranije nije bila aktivirana i u konačnici bi mogla voditi do toga da Poljska izgubi pravo glasa u Evropskoj uniji (EU).\nTimmermans je rekao da je Varšava ignorisala tri preporuke koje joj je dala EK i da je Brisel imao obavezu da reguje.\nReuters prenosi da je portparolka Vlade Poljske za domaću agenciju Pap rekla da je odluka EK da aktivira Član 7.1 politički motivisana.\nMeđutim, Timmermans je u srijedu u Briselu izjavio: "Na kraju dana, samo je zakon ono što nas može zaštititi protiv ogoljene političke moći i, na kraju dana, zakoni su ono što Evropsku uniju drži na okupu".\nPoljska je spremna da brani svoju poziciju pred Evropskim sudom, saopštilo je poljsko Ministarstvo vanjskih poslova. Iako su naveli da je odluka politički motivisana, ipak su istakli da su spremni pregovarati.\nReagovala je i portparolka vladajuće poljske stranke porukom "da oni znaju da će Mađarska blokirati bilo kakve sankcije protiv Poljske."


Sloboda medija Arhiva - Страница 6 од 8 - Far\nPočetnaPosts Tagged "Sloboda medija" (Page 6)\nZar nije posao svih, a ne samo novinara, da stvaraju društvene uslove u kojima javna reč neće povlačiti posledice po onoga koji ih je javno izrekao, pitao je danas sociolog Srećko Mihailović na predstavljanju istraživanja o aktivističkim kapacitetima novinara. „Ako je tačno da sve u Srbiji\nBez slobodnih medija nema snažnog demokratskog društva, a sloboda izražavanja je ključni deo celokupnih reformi u Srbiji, rekli su ambasador Nemačke Aksel Ditman i šef Misije OEBS-a Andrea Oricio na otvaranju konferencije "Agenda za promene: Razvoj medija u digitalnom dobu" u Beogradu. Ditman je na početku\nPredstavnici Grupe za slobodu medija predali su danas predsednici Vlade Srbije Ani Brnabić zahteve za poboljšanje medijske situacije, medju kojima su formiranje nove radne grupe za izradu Medijske strategije, rasvetljavanje svih napada na novinare, kao i povlačenje države iz vlasništva u Politici, Večernjim novostima i\nPredsednik Evropske federacije novinara (EFJ) Mogens Bliher Bjeregard ocenio je da je Srbija najgori primer kršenja medijskih sloboda na Balkanu. U intervjuu Radiju Slobodna Evropa (RSE) Bjeregard je rekao da je komesaru za susedsku politiku i proširenje Evropske unije Johanesu Hanu više puta skrenuo pažnju na konstantne pritiske\nEvropska federacija novinara je odlučila da zbog ugroženih medijskih sloboda u Srbiju pošalje međunarodnu misiju i pozvala Savet Evrope i OEBS da nastave pritisak na vladu Aleksandra Vučića, prenosi NUNS. Upravni odbor Evropske federacije novinara (EFJ) odlučio je da u Srbiju pošalje međunarodnu misiju kako bi


O zaštiti dobrobiti životinja u EU | Pravna zaštita životinja\nO zaštiti dobrobiti životinja u pravu Evropske unije\nStandardi zaštite i dobrobiti životinja u Evropskoj uniji su deo njene opšte politike i zakonodavne aktivnosti u sferi zaštite životne sredine, zdravstvene zaštite ljudi i bezbednosti hrane. Pravila i standardi od značaja za očuvanje životne sredine sadržani su u primarnim izvorima prava Evropske unije (osnivački ugovori i njihove kasnije izmene) i u sekundarnim izvorima prava Evropske unije (uredbe, direktive, odluke, preporuke). U izvore prava Evropske unije spadaju i međunarodni ugovori koje je Evropska unija zaključila u ime država članica ili koje su zaključile države članice da bi potom nadležnost bila preneta na Uniju, kao i praksa Evropskog suda pravde. Za materiju zaštite životne sredine, pa i životinja, značaj ima i takozvano meko pravo („soft law“) – ekološki akcioni programi, saopštenja, rezolucije, sporazumi i ugovori.\nOblast životne sredine prvi put je odvojeno regulisana u Evropskoj uniji u sedmom poglavlju Jedinstvenog evropskog akta (Single European Act), koji je usvojen 1986. godine, a stupio na snagu 1987. godine.\nUgovorom o Evropskoj uniji (Treaty on European Union), koji je usvojen u Mastrihtu 1992. godine, a stupio na snagu 1993. godine, životna sredina se proglašava za jedan od prioriteta u delatnosti Evropske unije.\nUsvajanjem Ugovora iz Amsterdama (Treaty of Amsterdam) 1997. godine, i njegovim stupanjem na snagu 1999. godine, ciljevima Evropske zajednice se dodaje i „visok nivo zaštite i poboljšanja kvaliteta životne sredine“ koji je se mora obezbediti prilikom svih aktivnosti Zajednice od neposrednog ili posrednog uticaja na zagađenje životne sredine. Ugovoru iz Amsterdama je dodat i Protokol o zaštiti i dobrobiti životinja (Protocol on Protection and Welfare of Animals) u kome je naglašeno da države članice Evropske unije žele da obezbede unapređenje zaštite i poštovanja dobrobiti životinja, i da životinjama priznaju svojstvo osećajnih bića. Zbog toga se obavezuju da pri formulisanju i implementaciji politika u sferi poljoprivrede, transporta, internog tržišta i istraživanja, u punoj meri uvaže zahteve dobrobiti životinja. Istovremeno, one se obavezuju da poštuju zakonske i administrativne propise i običaje koji su bitni za religiozne obrede, kulturnu tradiciju i regionalno nasleđe.\nPovelja o osnovnim pravima Evropske unije (Charter of Fundamental Rights of the European Union) iz 2000. godine naglašava da se visok nivo zaštite i unapređenje kvaliteta životne sredine moraju integrisati u politike država članica Evropske Unije i da se njihovo ostvarivanje mora obezbediti i to u skladu sa principom održivog razvoja.\nLisabonski sporazum (The Treaty of Lisbon), koji je usvojen 2007. godine a stupio na snagu 2009. godine priznaje životinjama odlike osećajnih bića. On naglašava da Evropska Unija i države članice moraju u potpunosti uvažiti zahteve dobrobiti životinja prilikom formulisanja i implementacije svojih razvojnih politika u sferi poljoprivrede, ribarstva, transporta, unutrašnjeg tržišta, istraživanja i tehnološkog razvoja, uz poštovanje propisa i običaja, posebno onih koji se odnose na religiozne obrede, kulturne tradicije i regionalno nasleđe.\nBroj dokumenata Evropske Unije koji pokrivaju isključivo oblast zaštite i dobrobiti životinja stalno se povećava. Njima se reguliše dobrobiti životinja za vreme uzgoja na farmama, u slučaju ubijanja (posebno klanja), tokom transporta, tokom boravka u zoološkim vrtovima i prilikom vršenja naučnih istraživanja i eksperimenata. Posebni izvori komunitarnog prava sadrže odredbe kojima se postavljaju standardi u oblasti zdravstvene zaštite životinja i u oblasti zaštite divljih životinja u prirodnom staništu.\n← Zdravstvena zaštita životinja u EU Zlostavljanje životinja →


Besplatna prilika za sve osnovce i srednjoškolce - otvorene prijave za projekat “Moje buduće STEM zanimanje” - Digitalizuj.Me\nHome » Novosti » Besplatna prilika za sve osnovce i srednjoškolce – otvorene prijave za projekat “Moje buduće STEM zanimanje”\nPosted By Bobana Radović on May 20, 2021 | 0 comments\nCilj projekta “Moje buduće STEM zanimanje” jeste upoznati mlade, primarno osnovce i srednjoškolce, sa zanimanjima iz oblasti STEM-a i domaćim kompanijama koje se bave novim tehnologijama i inženjerstvom. Ovaj jedinstveni projekat, koji je u Crnoj Gori pokrenula kompanija doMEn, kroz edukativni sadržaj pružiće mladima priliku da se upoznaju sa različitim zanimanjima i mogućnostima kako mogu graditi svoju karijeru. Jedan od izazova uzrokovan pandemijom korona virusa – nedostatak sajmova i konferencija koje se tiču razvoja karijere i zapošljavanja, pokušaće da prevaziđu ovim edukativnim sadržajem i uključe tinejdžere iz svih regija Crne Gore.\nMladi bi učestvovali na način što bi tokom jednog dana imali priliku da posjete preduzeće ili stručnjaka iz neke STEM oblasti i upoznaju se sa njegovim zaduženjima i aktivnostima tokom tog dana. Na kraju radnog vremena, imaju priliku da ga intervjuišu i pitaju sva zanimljiva pitanja koja tinejdžeri u tom periodu mogu imati, a odnose se na to kako izgraditi karijeru u toj oblasti. Organizatori napominju da je učešće u projektu besplatno, te da će za učesnike projekta svi troškovi biti pokriveni. Onima koji dolaze iz različitih regija do određene kompanije, biće obezbijeđen prevoz i pokriveni svi ostali troškovi, te podstiču mlade iz svih gradova Crne Gore da se uključe u projekat.\nPredrag Lešić, izvršni direktor kompanije doMEn naglašava: “Cilj je da što više naših mladih upoznamo sa onim što je budućnost i u čemu leži osnova održivog razvoja svake države – razvoj oblasti nauke, tehnologije, inženjerstva i matematike. Želimo da im pokažemo kako mogu izgraditi perspektivne karijere školujući se i pripremajući za upravo ove oblasti, a nadamo se da ćemo projektom “Moje buduće STEM zanimanje” inspirisati što više mladih da krenu ovim putem.”\nIz organizacionog tima objašnjavaju da će posjete kompanijama biti snimane i u formi intervjua objavljivane na platformi YouTube. Video format je odabran zbog svoje široke dostupnosti, kao i zbog toga što predstavlja medijum koji mladi već koriste za usvajanje znanja. Uz to, posljednjih nekoliko godina, društvene mreže stavljaju akcenat na video sadržaj, čime bi materijal predstavljen na ovaj način imao potencijal za veći doseg od bilo koje druge forme koja bi mogla biti iskorištena za distribuciju informacija. Mogućnost da prva bude učesnica projekta koja će mladima prikazati kako projekat izgleda dobila je Anastasija Šovran, a kako je njoj bilo u posjeti arhitektici Dijani Vučinić, mladi mogu pogledati u prvom objavljenom videu u ovom projektu.\nImplementator projekta je nevladino udruženje “Digitalizuj.Me” – digitalna zajednica koja nastoji da pomogne građanima i organizacijama u Crnoj Gori da razumiju i iskoriste nove šanse za društvene promjene i biznis u digitalnom okruženju. Jedan od osnivača udruženja, Vladimir Vulić, ističe: “Vjerujem da izbor karijere za svakog tinejdžera predstavlja jednu od briga iz razloga što često nemaju potpune informacije o tome šta određena zanimanja predstavljaju. Ukoliko tome dodamo i činjenicu da se tržište rada strahovito mijenja u poslednjih nekoliko godina, situacija za naše mlade se dodatno usložnjava jer se mogu zapitati da li će određena zanimanja uopšte postojati za nekoliko godina. Vjerujemo da je u svemu tome mladima potrebno približiti šta STEM zanimanja podrazumijevaju i koliko je ovo zapravo široka oblast koja kombinuje različita znanja i vještine koje će im omogućiti perspektivnu karijeru.”\nKompanija doMEn godinama ulaže napore kako bi crnogorskom društvu, a posebno mladima, približila koncept novih tehnologija i onlajn svijeta i time ojačala lokalnu zajednicu. U prethodnih jedanaest godina, koliko kompanija postoji, uložila je preko milion eura u društveno odgovorne aktivnosti. U periodu pandemije izazvane korona virusom tokom 2020. godine, pomogla je crnogorsku privredu i zdravstveni sistem sa preko 100.000 eura, a isto toliko opredijeljeno je za društveno odgovorne aktivnosti koje će biti sprovedene u 2021. godini. Više informacija o društveno odgovornim projektima u Crnoj Gori nalazi se na sajtu www.stemedukacija.me.


Dačić: Obeležavanje SREBRENICE je pritisak da se SRBIJA i SRBI kao NAROD pečatiraju kao KRIVCI! – Naši u svetu\nDačić: Obeležavanje SREBRENICE je pritisak da se SRBIJA i SRBI kao NAROD pečatiraju kao KRIVCI!\nObjavljeno 12/07/21 u 08:00\nFOTO TANJUG/ JADRANKA ILIC/nr\nNesumnjivo je da se obeležavanje godišnjice zločina u Srebrenici koristi za stalni pritisak na Srbiju, ocenio je sinoć predsednik Narodne skupštine Ivica Dačić i dodao da je, iako ove godine nije jubilarno obeležavanje, reč o kontinuiranom pritisku da se Srbi “pečatiraju” kao narod koji je kriv za te zločine.\n“Očigledno je da je ovo kontinuirani pritisak da se pečatira Srbija kao zemlja i Srbi kao narod koji su krivi za te zločine, bez obzira što nikada nije presuđeno niti je iko ikada to mogao da dokaže”, rekao je Dačić gostujući u emisiji “Hit tvit” na TV Pink.\nNaveo je da bi svi koji odu na obeležavanje zločina u Srebrenici trebalo da dođu i na obeležavanje zločina nad srpskim narodom.\nIstakao je da je naročito neumesno poređenje zločina u Srebrenici sa holokaustom i podvukao da je to uvreda za ceo jevrejski narod i nešto što je apsolutno neuporedivo.\nDačić je podsetio da je predsednik Srbije Aleksandar Vučić, kada je bio predsednik vlade, išao na obeležavanje godišnjice zločina u Srebrenici, i dodao da još uvek niko nije procesuiran zbog tadašnjeg napada na Vučića.\n“Ja nisam pozvan na današnje obeležavanje u Srebrenici, ne znam da li je pozvan neko od drugih državnih funkcionera, pa da sada neko kaže da neko nije otišao, ali sa druge strane, dovoljno puta smo već iskazali svoj odnos prema tome, osudili taj zločin, ali isto tako tražili od svih da osude i sve druge zločine”, dodao je Dačić.\nIspred Predsedništva paljene sveće za žrtve Srebrenice\nNevladina organizacija Inicijativa mladih za ljudska prava organizovala je sinoć u parku kod Generalnog sekretarijata predsednika Republike paljenje sveća za žrtve Srebrenice.\nOni su u tišini palili sveće i držali baner sa porukom “Nikome se ne ponovilo”.\nU saopštenju objavljenom pre ovog događaja, Inicijativa je navela da na taj način nastavlja “borbu za drugačiju Srbiju”, koja će se “suočiti sa zločinima pocinjenim u njeno ime, i koja će umeti da pokaže pijetet prema žrtvama i presudno doprinese pravdi za žrtve”.\nIz Inicijative su najavili da će u Beogradu uskoro biti “instaliran virtuelni spomenik” žrtvama zločina u Srebrenici.\nKako prenose beogradski mediji, u neposrednoj blizini pripadnici ekstremno desničarskih grupa organizovali su kontraskup.\nJake policijske snage nisu dozvolile desničarima da priđu aktivistima, tako da nije bilo incidenata.\nSvetski mediji bruje o Novaku Đokoviću: Gigant se popeo na teniski Olimp\nSrpska pravoslavna crkva i vernici danas obeležavaju PETROVDAN, ujedno i završetak PETROVSKOG POSTA!\nDa se ne zaboravi: U Beogradu i Velikoj Hoči obeleženo 23 godine od stradanja Srba u…\nMinistar inostranih poslova Austrije: Srbija je važan ekonomski partner


Porodica je – sve! Vreme je da joj donesemo osmeh – 15. maja na Trgu Republike i na Kalemegdanu - IT RešenjaIT Rešenja\nYou Are Here: Home » Zanimljivosti » Porodica je – sve! Vreme je da joj donesemo osmeh – 15. maja na Trgu Republike i na Kalemegdanu\nAutor: Nebojša Rašković Datum: 01. 05. 2022. Rubrika: Zanimljivosti | komentar : 0\n„Donosimo osmeh porodici“ naziv je nove, multimedijalne manifestacije, koja će biti održana 15. maja u Beogradu, na otvorenom, na Trgu Repulike i na Kalemegdanu.\nDa se bavimo sportom, u skladu sa sloganom „U zdravom telu zdrav duh“\nBrojni poznati umetnici, muzičari, glumci, sportisti, plesači, TV lica… potvrdili su svoje učešće na manifestaciji „Donosimo osmeh porodici“, a kompletan program i satnicu dešavanja u nedelju, 15. maja, saznaćemo uskoro.\nPorodica = poštovanje, uvažavanje, podela odgovornosti, poverenje, ljubav…\nPrema preporukama Ujedinjenih nacija porodica zahteva posebnu pažnju, posebno u situaciji kada je pogođena siromaštvom, invalidnosti njenih članova i nasiljem. U rešavanje ovih problema neophodno je uključivanje svih nadležnih institucija. Sem toga, porodica je najvažniji oslonac za svako dete i predstavlja najbolji osnov za odrastanje pa se kaže da „porodica omogućava deci korene i krila“.


PUŠKOV SAVETUJE PS SE: Evropo, zaboravi zasad na Rusiju, bavi se svojim problemima - Kurir\nNišta od saradnje Ništa od saradnje PUŠKOV SAVETUJE PS SE: Evropo, zaboravi zasad na Rusiju, bavi se svojim problemima\n15:11, 24.01.2016. 5\nŠef Međunarodnog komiteta Državne dume Rusije Aleksej Puškov preporučio je članicama Parlamentarne skupštine Saveta Evrope (PS SE) da privremeno zaborave na Rusiju i posvete se rešavanju problema migranata i situaciji u Ukrajini.\n"PS SE bi trebalo da zaboravi na Rusiju na neko vreme. Poluge uticaja na Moskvu su nepostojeće za vreme odsustva Rusije. Bolje da se bavi Ukrajinom, migrantima i napadima na žene", napisao je on na Tviteru, preneo je Sputnjik.\nKrajem prošle godine PS SE je zbog situacije u Ukrajini usvojila rezoluciju kojom se uskraćuje pravo glasa ruskoj delegaciji, kao i pravo na učešće u ustavnim organima te institucije.\n(VIDEO) SPEKTAKULARNA AKCIJA FSB; Mudžahedini krenuli na Kalinjingrad, Rusi ih razbucali!


Rijad: Nema mesta posredovanju, Otava da ispravi grešku - Izazov\nRijad: Nema mesta posredovanju, Otava da ispravi grešku\nRadio-televizija Srbije 8. avgusta 2018. 17:44\n"Nema potrebe za posredovanjem. Greška je načinjena i greška bi trebalo da bude ispravljena", rekao je saudijski ministar spoljnih poslova Adel al Džubeir na konferenciji za novinare u Rijadu, prenosi Rojters.\nAmerički Stejt department apelovao je na Kanadu i Saudijsku Arabiju da reše spor koji je izbio nakon što je Otava izrazila zabrinutost zbog zatvaranja aktivista u Saudijskoj Arabiji.\nPodrška Rusije Saudijskoj Arabiji\nRusija je izrazila podršku Saudijskoj Arabiji u njenom pogoršavajućem sporu sa Kanadom, poručivši Otavi da je neprihvatljivo pridikovati toj kraljevini o ljudskim pravima.\nPortparolka ruskog Ministarstva spoljnih poslova, Marija Zaharova, izjavila je da bi ljudska prava trebalo promovisati s poštovanjem prema specifičnim nacionalnim običajima i tradiciji, prenosi Rojters.\n"Uvek smo govorili da je politizovanje pitanja ljudskih prava neprihvatljivo. U ovoj situaciji je, verovatno, potreban konstruktivan savet i pomoć, a ne kritike "moralno superiornih"", istakla je Zaharova.\nEgipat je, takođe, saopštio da podržava Saudijsku Arabiju u političkom sporu sa Kanadom i da je solidaran sa arapskom kraljevinom protiv stranog uplitanja u njena unutrašnja pitanja.


Rusija odustala od raspoređivanja raketa - Klix.ba\nDuž granice sa EU\nRusija odustala od raspoređivanja raketa\n19.9.2009. u 12:19\nRusija će odustati od postavljanja raketa u Kaljiningradu, na granicama s Evropskom unijom, nakon odluke Sjedinjenih Američkih Država da odustanu od plana za proturaketni štit u Evropi, potvrdio je u subotu jedan ruski zvaničnik.\n- Odustat ćemo od kontramjera koje je Rusija predvidjela kao odgovor na raspoređivanje elemenata američkog proturaketnog štita u Evropi, izjavio je za moskovski radio Echo Vladimir Popovkin, zamjenik ministra odbrane, prenosi AFP.\n- Jedna od mjera je bila raspoređivanje raketa Iskander u Kaljiningradu, dodao je on.\nRuski premijer Vladimir Putin nazvao je u petak američku odluku "pravednom i hrabrom".\nRusija je uvijek smatrala da je postavljanje proturaketnog štita u Evropi prijetnja njenoj sigurnosti.\nU sukobima mladih i policije 43 uhapšenih\n19.09.2009. u 12:28\nŠesta godišnjica otvaranja Memorijalnog centra Potočari\n19.09.2009. u 12:10


Ovo su feel-good muzički hitovi koji će vam podići samopouzdanje i ulepšati dan! - WANNABE MAGAZINE\nBez obzira na sunčane dane i proleće koje nam obećava lepe trenutke – svi se ponekad ne osećamo baš najbolje, i kao da nismo sasvim svoji. U takvim trenucima, potrebno nam je da se podsetimo da smo vatrene žene koje same kroje svoje sudbine i kojima je ovaj trenutni loš osećaj samo prolazna stanica na putu ka periodu blagostanja i dobrog osećaja. Naravno, ono što nam pri tome pomaže je muzika, a ona prava pesma ne samo što može da nam ulepša dan – već može i da učini da se osećamo kao devojke od milion dolara, i da zablistamo sa novim samopouzdanjem. U nastavku pronađite nekoliko sjajnih muzičkih hitova koji će vas pokrenuti i u kojima ćete uživati!\nDua Lipa je jedna od muzičarki koje kao da tačno znaju kako da prenesu dobru energiju – i ona to čini u većini svojih pesama. Ipak, naš trenutni izbor je jedan od njenih najnovijih hitova pod nazivom “Levitating”, koji zaista čini da se osećamo kao da nam noge više ne stoje čvrsto na zemlji. Ukoliko volite miks retro disko zvuka i savremenog popa, muzika Due Lipe je pravi izbor za vas.\nAko vam je potrebno da instant podignete svoje samopouzdanje (nakon raskida ili jednostavno nakon nekog teškog životnog perioda), ovo je pesma koju bi trebalo da pustite odmah! Lizzo je prava “boginja” sigurnosti u sebe, a ona ne samo što zrači pozitivnom energijom, tu energiju zna da deli i to radi sa velikim zadovoljstvom. Ova pesma vam praktično dođe kao vaša najbolja drugarica, ona koja zna da vas “hajpuje” i da vam kaže da ste najveći car na svetu, i da vas taj lik svakako ne zaslužuje.\nDoja Cat je nova kraljica pevljivih hitova koje ne možemo da izbacimo iz glave nakon što ih jednom čujemo, a ova pesma je još jedno u nizu ostvarenja koja možemo na slušalicama da vrtimo na repeat. Ovu pesmu možete slušati sa najboljom drugaricom dok se spremate za izlazak, i za nova slamanja srca.\nEvo i jedne pesme sa ove liste koja će pored toga što će vam podići samopouzdanje, učiniti i da se osećate veoma seksi. Pri slušanju ove pesme preporučujemo vam da pogledate i spot, u kojem nam Ariana pokazuje da jedna žena može biti sve, i da samim tim zaslužuje sve. Nakon ovog spota će se vaš stav i hod promeniti, i garantovano će se svi okretati za vama.


Vučić na Bledskom strateškom forumu: Srbija očekuje više poštovanja od EU - European Western Balkans\nVučić na Bledskom strateškom forumu 2020; Foto: Predsednik Republike Srbije\nBLED – Predsednik Srbije Aleksandar Vučić poručio je danas da Srbija ostaje posvećena evorpskom putu, ali da očekuje više poštovanja od Evropske unije i da to neće da krije.\nKako prenosi Tanjug, Vučić je na otvaranju Bledskog strateškog foruma, u kratkom obraćanju na otvaranju liderskog panela “Evropa posle Bregzita i COVID-19”, rekao da postoji deo građana koji ne podržava evropske integracije, posebno zbog kosovskog pitanja, ali da to ne utiče na političku odluku da je Srbija na evropskom putu.\nVučić je istakao da Srbija pripada Evropi i da nam je Evropa potrebna, uključujući sve u vezi sa evropskim vrednostima, efikasnim i nezavisnim pravosuđem, ali i boljem životu za naše građane, uključujući mir i stabilnost koji će biti garantovani našem narodu.\n„Treba da učinimo najviše što možemo da podignemo popularnost EU i više naglasimo doprinos EU razvoju naše privrede i političkog sistema. Sa druge strane, mnoge stvari unutar EU treba da se promene kada se govori o odnosu prema Srbiji“, naglasio je predsednik Vučić i zaključio da se to već moglo videti na današnjem skupu.\nOn je učestvovao na panelu sa premijerima Mađarske, Poljske, Češke, Hrvatske, Bugarske i domaćina, Slovenije, dok se preko video linka uključio i premijer Italije.\nNa komentar moderatora Nika Gauinga, gostujućeg profesora Kraljevskog koledža u Velikoj Britaniji, da je tokom Svetskog ekonomskog foruma stavio do znanja da je Srbija zainteresovana za EU do određene granice, Vučić je rekao da je tada govorio o tome da je Srbija očekivala više poštovanja od Evropske unije.\n“Možda su i ljudi iz EU očekivali više poštovanja s naše strane. Obe strane bi trebalo da učine koliko mogu da poboljšaju stvari. Moram da kažem da je to nešto što moramo da uradimo za zajednički boljitak”, rekao je Vučić.\n“To je istina, ali to ne utiče na naše političke odluke. Mi smo na evropskom putu, vidimo mnogo teškoća, ne pripadamo naprednim ekonomijama, ali nećemo ući ove godine u recesiju, ide nam dobro”, rekao je Vučić.\nRazgovor sa Merkel\n“Odličan telefonski razgovor sa nemačkom kancelarkom Angelom Merkel”, napisao je predsednik Srbije Aleksandar Vučić na instagram profilu buducnostsrbijeav.\n“Zahvalan sam nemačkoj kancelarki na podršci ekonomskom i političkom razvoju Srbije i njenom razumevanju nase teške regionalne političke pozicije”, naveo je Vučić.\nAleksandar VučićBledski strateški forumSlovenija


Program kampanje KULTURA U PROTESTU - Nezavisna kulturna scena Srbije\nProgram kampanje KULTURA U PROTESTU\nAsocijacija Nezavisna kulturna scena Srbije (NKSS) realizuje do sredine novembra kampanju “Kultura u protestu” u gradovima širom Srbije – u vidu programa 12 organizacija koji preispituju poziciju i ulogu nezavisnih umetnika i radnika u kulturi i umetnosti, uz kritički osvrt na aktuelnu situaciju i marginalizaciju savremene umetničke produkcije. Kampanjom “Kultura u protestu”, NKSS poziva nadležne na svim nivoima, a pre svega Ministarstvo kulture i informisanja, na započinjanje dijaloga o rešavanju nagomilanih problema koji će dovesti do konačnog priznanja značaja nezavisne kulturne scene i omogućiti iskorišćavanje njenog ogromnog potencijala za dalji razvoj celokupnog kulturnog života, ali i edukacije, stvaranja nove publike i unapređenja imidža države u svetu.\nU programu učestvuju Kulturni centar Rex, DAH teatar Centar za pozorišna istraživanja, Teatar Mimart, Plavo pozorište, Poezin, Cirkusfera i Udruženje Kreativno usmereno rešavanje situacije (KURS) iz Beograda, MMC Led art iz Novog Sada, Kroz prozor Fabrika iz Zrenjanina/Beograda, Kulturni centar Lift iz Čačka i udruženja “MillenniuM” iz Kragujevca i “Photo Expo” iz Aradca, u saradnji sa organizacijama iz drugih gradova širom zemlje.\nProjekti organizacija koje učestvuju u programu “Kultura u protestu” odabrani su na internom konkursu NKSS, u okviru razvojnog projekta podržanog od Fondacije za otvoreno društvo u Srbiji.\nPROGRAM KAMPANJE KULTURA U PROTESTU:\nOrganizacija Cirkusfera izvešće 24. oktobra u 17 sati na Trgu Nikole Pašića u Beogradu uličnu akciju i šetnju “Društvo mrtvih srpskih pesnika” kojom poziva sve na “spektakularno Dada Raskrinkavanje preraspodele robovanja u tranzicionoj burazersko partijskoj ekonomiji naplativih sloboda i likvidnog duha”. “Očekujemo od države da u roku od X dana izgradi srpsku privredu, razvije proizvodnju, izvoz, i zaposli Y ljudi, kako bi se u budžetu stvorio novac za kulturu! Osim toga usled pojave učestalih protesta, nudimo svoje umetničko protestvovanje onima koji su umorni za protest. Za određenu finansijsku naknadu, izvodimo za vas uzorke protestnih koreografija i diskursa, podižemo pesnice ka uzrocima. Povoljno se iznajmljujemo za proteste radnika, malinara, mlekara, rudara,učitelja, manekenki, policajaca, milionera, i ostalih ugroženih grupa, i nudimo usluge kulture u vidu odabranih kulturno umetničkih vradžbina i rutina. U tom smislu očekujemo porast izvođačke tražnje i umetničkih kapaciteta. Ovaj performans sponzoriše Fond za otvoreno društvo, dakle mi smo strani plaćenici. Ali to ne mora da bude tako! Mi želimo da nas plaća srpski konzument!”, poručuje Cirkusfera, koja realizuje akciju “Društvo mrtvih srpskih pesnika” u saradnji sa Stanicom – servisom za savremeni ples i Karkatag kolektivom.\nUdruženje građana “MillenniuM” u Kragujevcu organizuje 30. oktobra, u okviru sedmog Kragujevačkog festivala antiratnog i angažovanog filma (KRAF), veče posvećeno nezavisnoj kulturi. U okviru debate “Kultura u protestu”, biće prikazan dokumentarni film “Na sopstveni pogon” (2012) o nezavisnoj kulturnoj sceni, u produkciji NFC “Filmart” iz Požege, nakon čega sledi razgovor na temu: “Uloga i značaj civilnog sektora u kulturi i odnos države prema njemu”, u kojem će učestvovati Darka Radosavljević (Remont, Beograd) i Sunčica Milosavljević (Bazaart), uz moderaciju Vladimira Paunovića (MillenniuM). Biće prikazan i dokumentarni muzički film o upotrebi javnih prostora “Muzički soliter” (2013) Mine Sablić i Aleksandra Papajića, uz razgovor na temu “Upotreba javnih prostora za aktivnosti civilnog sektora i omladinskih organizacija” sa predstavnicima inicijative Ministarstvo prostora iz Beograda. Takođe, biće prikazan dokumentarni film o istoriji filantropije u Kragujevacu „Pioniri građanskog društva“ (2010), u produkciji NVO “MillenniuM” i Agencije “Public”, uz razgovor na temu “Civilni sektor u kulturi – kao budžetska manjina”, u kojem će učestvovati Miroslav Tamburić (Forca, Požega), predstavnici UG “Vido” (Kragujevac) i neformalne grupe “Zid”.\nPoezin organizuje 1. i 2. novembra u klubu Panic Room Žica u Beogradu takmičarski Festival slem poezije “Kultura u protestu”, čiji će pobednik dobiti novčanu nagradu i mogućnost nastupa na Slem šampionatu Evrope. Tema Festivala je “katastrofalna situacija u kulturi i dosadašnja nebriga države za savremenu umetnost i savremenu scenu”. Festival će okupiti pesnike i pesnikinje koji će izvoditi na sceni angažovanu poeziju u okviru zadate teme, a pobednik će dobiti novčanu nagradu u iznosu od 20.000 dinara i mogućnost da, kao i 2012. godine, nastupi kao beogradski i srpski slem šampion na Slem šampionatu Evrope. Žiri čine: Milan Mijatović, Dragoslava Barzut, Siniša Stojanović, Biljana Kosmogina i Tomislav Naumovski, a zainteresovani mogu da se prijave preko linka https://www.poezin.net/prijava-za-poetski-klabing/\nTeatar Mimart realizovaće 4. novembra projekat “SOS” koji obuhvata ulični performans i projekciju kratkih umetničkih filmova o mogućim rešenjima za izlazak kulture iz krize na platou ispred Kulturnog centra Beograda (pop up prostor), kao i specijalno izdanje “Delikatesnog ponedeljka” u Kulturnom centru Grad iste večeri, u saradnji sa udruženjem SEEcult.org. Tokom umetničke kulinarske večeri “SOS”, posetiocima će biti kuvani razni sosovi, uz prisustvo performera i projekciju odabranih kratkih filmova i video zapisa umetnika koji jezikom kulinarskih veština pravljenja sosa nude moguće recepte za spas kulture.\nKroz prozor fabrika poziva na predstavu “Nemam da platim, neću da platim” 1. i 8. novembra u Teatru Le Studio u Beogradu – komediju Darija Foa, u režiji Žan Baptista Demarnjija (Jean-Baptiste Demarigny), koja nudi mogućnost da se “smejemo sebi i svojoj bedi, svom osećaju nemoći, arogantnosti političara, pohlepi najbogatijih…” Drama Daria Foa je adaptirana u srpski kontekst, pa počinje sa dva protesta, od kojih je jedan u supermarketu zbog poskupljenja robe, a drugi u fabrici zbog neuspešne privatizacije. Ti spontani događaji pokreću dva ključna pitanja u dve radničke srpske porodice: da li je moguće i dalje sedeti skrštenih ruku i čekati… ili se ne može više, i mora se nešto preduzeti. I jedan i drugi izbor, imaju svoje razloge za, ali i svoje posledice.\nPlavo pozorište učestvuje u programu “Kultura u protestu” predstavom “Ostrvo cveća”, u režiji Nenada Čolića, čija je evropska premijera održana 27. septembra u Bilefeldu u Nemačkoj, na festivalu “Prenošenje baklje: nasleđe i očuvanje u savremenom pozorištu”. Reditelj i osnivač Plavog pozorišta Nenad Čolić učestvovao je tom prilikom i u panel diskusiji “Strast ili profesija? Razlozi za bavljenje kreativnim stvaralaštvom”, u kojoj se osvrnuo i na stanje nezavisne kulture u Srbiji danas. Plavo pozorište trenutno radi na verziji predstave “Soba cveća” na srpskom jeziku, a beogradska premijera planirana je za kraj oktobra – početak novembra.\nMultimedijalni centar Led art realizovaće akciju “ŠOK koferi” kojima radikalizuje ideju Šok galerije kao najmanjeg izlagačkog prostora na Balkanu. Akcija je nastala kao odgovor i interpretacija ovogodišnjih rezultata konkursa Gradske uprave za kulturu Novog Sada koja je MMC Led art ostavila bez ikakvih sredstava za rad. ŠOK koferi sadrže: slikovnicu (kratka istorija protesta Leda art 1993-2013, zaključno sa izložbom “Slučaj rezultata konkursa GUK 2013.”), brošuru (izložba “Slučaj rezultata konkursa GUK 2013.”), plakat/mapu (plakat predstavlja mapu ŠOK zadruge, pozicije izgrađenih šok galerija u Novom Sadu i njihove fotografije), kao i prilog u vidu publikacija Led arta, majica i drugog materijala.\nOrganizacija Photo Expo učestvuje u programu kampanje “Kultura u protestu” regionalnim projektom “Dokumentarni vez”, u okviru kojeg organizuje dvonedeljnu radionicu u javnom prostoru “Vezna kancelarija” u Aradcu. Učesnici su pozvani da predlože teme u vezi sa svojim okruženjem koje će biti reprezentovane u tehnici veza na platnu, a završna tapiserija, koja će nastati spajanjem svih komada, predstavljaće prostor komunikacije i razmene među najrazličitijim grupama i načinma percipiranja realnosti koji koegzistiraju na istom mestu. Javna prezentacija završne zajedničke tapiserije predviđena je za 5. novembar.\nUdruženje Kreativno usmereno rešavanje situacije (KURS) učestvuje projektom “Zidne novine” u cilju problematizovanja trenutnog stanja u kulturi i skretanja pažnje na neizdržive uslove života i produkcije radnica i radnika u kulturi. Kroz ilustracije i kraće tekstove, KURS želi da prikaže probleme u umetničkoj i kulturnoj produkciji kao sastavni deo opšteg lošeg stanja u društvu. “Zidne novine” se ne obraćaju samo stručnoj publici, već svima koji su pogođeni lošim uslovima života i sistemskim uništavanjem osnovnih socijalnih prava.\nDAH Teatar Centar za pozorišna istraživanja prikazaće 2. novembra u svom prostoru u Marulićevoj 8 film “Ne/Vidljivi grad” o nastanku istoimenog projekta koji je započet 2005. godine u Beogradu sa ciljem da multietničku strukturu gradova u Srbiji i bogatstvo različitih etničkih kultura učini vidljivijom. Projekat “Ne/Vidiljvi grad”, realizovan u saradnji sa partnerima iz Danske, Makedonije, Velike Britanije i Francuske, sastojao se od predstava u autobusima gradskog prevoza, koje “pričaju” multietničku istoriju gradova, kulturnih razmena i debata o međuetničkoj toleranciji koje su se odigrale u četiri zemlje. Kroz dokumentarni film o projektu DAH Teatar želi da doprinesem razvoju civilnog društva koje se zasniva na toleranciji.\nKulturni centar Rex učestvuje projektom “NVO u krizi, kriza u NVO” koji podrazumeva izradu priručne publikacije koja sažeto predstavlja motive, metodologiju i prve rezultate aktivističkog istraživanja obavljenog tokom jula 2013. godine u okviru projekta “Mašinsko odeljenje Evropa”. Intervjui koji su tada realizovani sa kulturnim radnicima/cama i aktivistima/tkinjama mapirali su odnose aktera na nezavisnoj kulturnoj sceni u Srbiji prema aktuelnim krizama njihovog funkcionisanja i delovanja, a time i otpore, proteste i druge načine tretmana ili prevazilaženja problema.\nKulturni centar Lift realizovao je 12. oktobra u Čačku tribinu “Afirmativni provincijski čas” o razvoju savremene umetnosti i umetničke prakse u provinciji, na kojoj su učestvovali savremeni vizuelni umetnici iz Mionice (Ana Krstić), Užica (Aleksandar Dimitrijević), Požege (Uroš Pavlović) i Čačka (Bojana Stamenković). Tribina je održana tokom trajanja projekta Umetničke galerije Nadežda Petrović “Mladi 2013”, a gostujući umetnici su, osim učešća u diskusiji, prikazali i svoje radove (skulpture, crteže-murale, video radove, jednodnevne intervencije, instalacije) u javnom prostoru, dajući na taj način podstrek mladim umetnicima za dalji rad.\nViše o kampanji “Kultura u protestu” i Asocijaciji NKSS na sajtu: www.nezavisnakultura.net, kao i na Fejsbuk strani Asocijacije.\na: Sremska 4a, peti sprat, Beograd\nt: 011 328 36 72, m: 063 19-66-652


Otežano disanje u Smederevu – Semendria\nOtežano disanje u Smederevu\n22. septembar 2011. DRUŠTVO – Automatske stanice Agencije za zaštitu životne sredine u Ralji i Radincu kod Smedereva, u neposrednoj blizini kompanije “Ju-Es-stil“, beleže ovih dana uvećane vrednosti suspendovanih čestica čije i vrlo niske koncentracije mogu negativno da utiču na zdravlje ljudi.\nProsečna vrednost u poslednjih sedam dana na stanici u Radincu iznosila je 71,4, sa pikovima 17. i 18. septembra od čak 339 i neverovatnih 458 mikrograma. Poređenja radi, stanica Pančevački most u Beogradu zabeležila je srednje vrednosti suspendovanih čestica PM10 u poslednjih sedam dana od 62 mikrograma po kubnom metru.\nGlavni izvor ovih čestica je saobraćaj, naročito dizel motori, ali i industrija i sagorevanje fosilnih goriva u domaćinstvima. Smanjuju vidljivost i utiču na smetnje pri disanju.\nSvetska zdravstvena organizacija u svojoj najnovijoj reviziji smernica za kvalitet vazduha izostavila je preporuku za nivo ovih čestica, smatrajući da i vrlo niske koncentracije mogu negativno da utiču na ljudsko zdravlje.\n« Uhapšen osumnjičeni za pokušaj ubistva\nNeuobičajeno veliki rojevi insekata u Smederevu i okolini »


Strelkinja Marija Malić osvojila bronzu na EP u juniorskoj konkurenciji - PRess Serbia | PR PRess team\nReprezentativka Srbije u streljaštvu Marija Malić osvojila je bronzanu medalju na Evropskom prvenstvu vazdušnim oružjem u Djeru, u gadjanju puškom za juniorke.\n“Marija Malić je u dosadašnjem delu sezone kvalitetnim rezultatima pokazala da je u odličnoj formi. Vredela je za visok rezultat, ali nismo znali da li će uspeti da izdrži pritisak velikog takmičenja, pošto ima tek 17 i po godina. Uspela je da se izbori i sa tim teretom i na sjajan način završi kvalifikacije, a potom i u finalu postigne vrhunski uspeh”, rekao je sportiski direktor SSS Dragan Marković.\nTagovibronza Evropsko prvenstvo marija malić press serbia\nBitka za prevlast u ringu!


MOTOR blog » Hyundai Auto Beograd novi sponzor fudbalskog kluba Crvena Zvezda Hyundai Auto Beograd novi sponzor fudbalskog kluba Crvena Zvezda – MOTOR blog\nU petak 23.07.2010. godine u Media centru stadiona ’’Crvena Zvezda’’ održana je konferencija za medije na kojoj je ozvaničena saradnja između fudbalskog kluba ’’Crvena Zvezda’’ i automobilske kompanije’’Hyundai Auto Beograd’’. ’’Hyundai Auto Beograd’’ ovlašćeni zastupnik Hyundai brenda za Srbiju od danas je zvanično sponzor fudbalskog kluba ’’Crvena Zvezda’’.\n’’Hyundai Motor Company’’ od 1999. godine sponzoriše najveće fudbalske sportske događaje na svetu kao što su Evropska i Svetska prvenstva u fudbalu. Nastavljajući tradiciju sponzorisanja fudbala danas je zvanični zastupnik Hyundai brenda za Srbiju ’’Hyundai Auto Beograd’’ potpisao ugovor o sponzorisanju najtrofejnijeg srpskog fudbalskog kluba – ’’Crvena Zvezda’’. Od sada će predstavnici fudbalskog kluba ’’Crvena Zvezda’’ voziti najrazličitije modele marke Hyundai a dresove igrača fudbalskog kluba ’’Crvena zvezda’’ krasiće ime ove renomirane automobilske kuće. Na konferenciji za medije prisutnima su se obratili predsednik fudbalskog kluba ’’Crvena Zvezda’’ Vladan Lukić i generalni direktor ’’Hyundai Auto Beograda’’ Slavc Habič.\nTom prilikom predsednik fudbalskog kluba ’’Crvena Zvezda’’ Vladan Lukić je izjavio: ’’Imam izuzetno zadovoljstvo da dobrodošlicu u Zvezdinu porodicu poželim velikoj svetskoj kompaniji čiji brend prirodno ide uz brend našeg kluba. Uz Hyundai imamo još veću obavezu dobrih igara i rezultata jer su oni kompanija koja „fudbal igra” na vrhunskom nivou. Sigurni smo da će „unaprediti” i našu igru odnosno rezultate. Crvena zvezda će nastaviti da se razvija i na terenu i u marketinško-sponzorskom smislu ’’.\n’’Hyundai u kontinuitetu sponzoriše najveće fudbalske sportske događaje na globalnom nivou, što je uticalo da Hyundai Auto Beograd postane sponzor najtrofejnijeg srpskog fudbalskog kluba ’’Crvena Zvezda’’. Nadamo se i verujemo da će naša saradnja biti uspešna i dugoročna na obostrano zadovoljstvo’’-rekao je generalni direktor Hyundai Auto Beograda Slavc Habič.\nHyundai Auto Beograd novi sponzor fudbalskog kluba Crvena Zvezda was last modified: July 27th, 2010 by Goran Aničić\nCrvena Zvezdafudbalfudbalski klubHyundai Auto Beogradsponzor\nFord Focus s prigodnom opremom po posebnoj ceni


Zašto je AstraZeneca vakcina efikasna čak i posle samo jedne doze - eKlinika\n9:00 - 27. 02. 2021.\nIstraživanje je pokazalo da u populaciji od preko 80 godina, jedna doza AstraZeneca vakcine smanjuje broj hospitalizacija za čak 81 odsto…\nAstraZeneca vakcina efikasna i posle prve doze\nUniverzitet u Edinburgu objavio da samo jedna doza vakcine AstraZeneca dovodi do smanjenja od čak 94 odsto prijema u bolnice, pokazuje istraživanje. Ova Oksfordska vakcina, proizvođača AstraZeneca, koja je odnedavno i u Srbiji u upotrebi, smanjuje u 94 odsto slučajeva rizik od hospitalizacije kod osoba koje su primile samo prvu dozu vakcine, pokazali su najnoviji podaci istraživanja iz Škotske sprovedenog na 5,4 miliona stanovnika. Ovi rezultati o efikasnosti vakcine govore da ona ljudima pruža odličan nivo sigurnosti već posle prve doze.\nVakcinisani u manjem riziku za prijem u bolnicu za 94 odsto\nVakcine koje se koriste u Velikoj Britaniji mogle bi smanjiti rizik od prijema u bolnicu za čak 94 odsto, četiri nedelje nakon prve doze, pokazuju novi podaci. Naučnici sa pet univerziteta u Edinburgu, Strathclide, Aberdeen, Glasgov i St Andrevs i Instituta za javno zdravlje Škotske pogledali su podatke o ljudima koji su dobili jednu dozu Pfizer/BioNTech vakcine i cepiva koji su razvili naučnici Univerziteta Oksford sa AstraZenecom. Četiri nedelje nakon što su primili prvu dozu, vakcinisani Oksford vakcinom smanjili su rizik za prijem u bolnicu za 94 odsto, dok su oni koji su primili jednu dozu Pfizer vakcine, imali smanjenje rizika za hospitalizaciju od 85 odsto.\nTakođe, isto istraživanje pokazalo je i da u populaciji od preko 80 godina, jedna doza AstraZeneca vakcine smanjuje broj hospitalizacija za čak 81 odsto.\nVisoko efikasna zaštita\nDr Josie Murrai, rukovodilac Instituta za javno zdravlje Škotske rekao je da sada postoje nacionalni dokazi iz Velike Britanije da vakcinacija Pfizerovom, a naročito Oksford vakcinom pruža visoko efikasnu zaštitu od covid 19 hospitalizacija. On je, međutim, apelovao na ljude da nastave da poštuju sva uputstva kako bi se zaustavio prenos virusa, jer je u Škotskoj do sada vakcinisano 1,2 miliona ljudi, što čini 21 odsto škotske populacije.\nNe zahteva posebne uslove\nU međuvremenu, u februaru je u prestižnom medicinskom časopisu „Lancet“ objavljena studija, rađena na 18.000 ljudi u Velikoj Britaniji, Južnoj Africi i Brazilu, prema kojoj Oksfordska vakcina pruža 100 odstotnu zaštitu u pogledu težih oblika, bolesti, hospitalizacije i smrti, već dvadesetak dana nakon primanja prve doze, dok se zaštita uopšte od oboljevanja, sa 76 odsto nakon prve doze, penje na čak 92 odsto posle primanja druge doze, nakon 12 sedmica.


Gradonačelnik sa grupom “Prijatelji Sandžaka” o novim projektima - Sandžak Haber - Sandžačke Internet Novine\nPredstavnici Novog Pazara i Prijepolja boravili su proteklih nekoliko dana u Turskoj, u zvaničnim posetama istanbulskim opstinama Bajram Paša i Ejup. Delegacija iz Novog Pazara, predvođena gradonačelnikom dr Mehom Mahmutovićem, sastala se sa predstavnicima grupe Prijatelji Sandžaka, koja poslednjih godina u sandžačkim opštinama realizuje niz projekata. Dogovorena je saradnja na projektima, kao i detalji oko održavanja tradicionalnih manifestacija kao što su kolektivni sunet i kolektivno venčanje. Dve Sandžačke opštine posetiće predsednik AK partije za Istanbul Aziz Babuš, čiji je dolazak najavljen za septembar.\nDelegacija je posetila i uspešnog privrednika Muzafera Guneša, vlasnika jedne od najvećih fabrika za preradu mleka I proizvodnju mlečnih proizvoda. Guneš je na našim prostorima poznat I kao predesednik federacije udruženja Bošnjaka u Turskoj.\nPrethodni tekstDelegacija Saveta Evrope o stvarnom položaju manjina u Srbiji\nSledeći tekstSaveti Bila Gejtsa\nallahov rob 30. Maja 2013. At 14:44


Presretači love brze vozače od februara @ InfoBijeljina\nPresretači love brze vozače od februara\n"Tokom prošle sedmice, u četvrtak i petak, bili su ugrađeni sistemi u oba vozila koja će loviti nesavjesne vozače, a u subotu je bila obuka za pripadnike MUP-a RS o njihovom korištenju, te su juče poslata na kalibraciju, odnosno na provjeru da li uređaji ispravno rade, da li mjere brzinu onako kako treba", rekao je Radović za "Nezavisne".\n"Nakon provjere, iduće sedmice će biti komisijski prijem vozila, provjera na nekoj od relacija, da vidimo kako to vozilo radi na terenu. Zavisno od potrebe, ovo vozilo će u slučaju prekršaja da snimi video-zapis, fotografije i da tako evidentira prekršaje", kaže Radović. Istakao je da očekuje da će se ova vozila sa ugrađenim presretačima na putevima RS naći do kraja februara, nakon što Vlada RS donese odluku o tome i objavi je u "Službenom glasniku RS". Pojasnio da su prednosti vozila sa presretačima višestruke.\n"Jednostavno, ovdje neće biti obavještavanja blicanjem, taman i da znate koje je policijsko vozilo u pitanju i njegove tablice, ne može se to vidjeti kad vam ono dolazi u susret, a kad ga vidite, već je zabilježen prekršaj, ukoliko ga je bilo, tako da će to u svakom slučaju funkcionisati neometano", kaže Radović.\n"Na autoputevima je dosad bilo teško kontrolisati brzinu, sigurno je da će ova vozila biti pogodna da evidentiraju prekršaje na autoputevima, ali će ih biti sigurno i na ostalim magistralnim putevima", dodao je Radović.\n"Uređaj će elektronski evidentirati svaki prekršaj i bez zaustavljanja vozila koje čini prekršaj, te će to stizati na adresu kao i sa dual radara", pojasnio je Radović.\nPopravite prvo puteve da ne preskacemo rupe pa onda kaznjajite ovaj jadni narod\nInvesticiono-razvojna banka /IRB/ Republike Srpske plasirala je posredstvom kred ...\nNa pojedinim graničnim prelazima očekuju vas velike gužve


I godina master Prava - Fakultet za evopske pravno - političke studije\nI godina master Prava\nObjavljeno u I godina master Prava\nCilj predmeta: Uvođenje i upoznavanje studenata sa promenljivom dinamikom lokacije proizvodnje. Lokacija ekonomske aktivnosti je bitna jer se na tom mestu zapošljavaju radnici, plaćaju porezi, smanju se izdaci za nezaposlene i često pokreće izvoz. Privući i zadržati preduzeća na određenoj lokaciji je veliki izazov za tvorce ekonomske politike. Globalizacija, fragmentacija proizvodnje i veliki transfer proizvodnih aktivnosti prema Aziji, pogotovo Kini, stvara novu sliku u okviru geografije proizvodnih aktivnosti. Studentima se izlažu teoretski stavovi u pogledu izbora lokacije proizvodnje i regionalna politika EU.\nIshod predmeta:Teorija lokacije proizvodnje ima određene stavove i savete, ali stvarnost često ide drugim tokom. U takvom nepredvidivom svetu treba se naslanjati na teoriju, kvantitativne studije i na mišljenje iskusnih stučnjaka jer često nepredvidivi slučaj može bitno da utiče na lokaciju određene vrste proizvodnje. Izbor lokacije proizvodnje ponekad porede sa umetnošću, a ne sa rigidnom naukom. Ekonomska politika često luta u vezi sa lokacijom proizvodnje. Lutanja su prisutna i u EU koja troši znatna sredstva za regionalni razvoj dok su rezultati takve politike najčešće nezadovoljavajući i povezani sa korupcijom i traćenjem sredstava poreskih obveznika.\nCilj predmeta: Upoznati studente sa sistemom lokalne samouprave u Srbiji i njenom značaju za demokratičnost i uspešno funkcionisanje celokupnog društva i države. Pored poimanja i shvatanja aktuelnog sistema lokalne samouprave u Srbiji (onakva kakva jeste), cilj je da se razvije kritička analiza o svim funkcionalnim i disfunkcionalnim elementima lokalne samouprave (kakva bi trebalo da bude).\nIshod predmeta: Usvajanje znanja i tehnika analize funkcionisanja lokalne samouprave u Srbiji. Shvatanje lokalne samouprave u Srbiji u kontekstu savremenih integracionih procesa, demokratskih procedura, dobrog upravljanja i procesa globalizacije i informacione revolucije što će studentima omogućiti efektivan instrument i analitički okvir za izučavanje i istraživanje lokalne samouprave u Srbiji kao i uključivanje u njen rad.\nCilj predmeta: da se studenti upoznaju sa teorijama o birokratskim i administrativnim sistemima, decentralizovanih država, da se osposobe za promišljanje i stručnu analizuadministrativno-birokratskih poslova; da se upuste u teoretske i praktične aktivnosti vezane za ovu oblast.\nIshod predmeta: Sticanje neophodnih teorijskih i praktičnih saznanja o savremenim administrativnim sistemima, te o teorijama administracije i birokratije, radi upoznavanja studenata sa osnovama organizovanja i fukcionisanjaadministracije i birokratije, što doprinosi njihovom boljem razumevanju i usvajanju, te primeni u praksi.\nPrezentacija - Decentralizacija\nPrezentacija 1 - Javna administracija\nPrezentacija 2 - Reforme jedne administracije\nPrezentacija 3 - Reforme jedne administracije u procesu pridruživanja EU\nCilj predmeta: Upoznati studente sa sistemima savremene lokalne samouprave i mestom i značajem lokalne samouprave u ukupnoj organizaciji demokratske države i društva. Pored toga cilj je da studenti usvoje znanja i tehnike koje će im omogoćiti da kritički razmišljaju o sistemu i funkcionisanju lokalne samouprave na osnovu izučavanja elemenata iz kojih se sastoji lokalna smaouprava kao i uporedne analize lokalnih samouprava u različitim državama.\nIshod predmeta: Usvajanje znanja i tehnika analize funkcionisanja lokalne samouprave. Uviđanje savremenih globalnih procesa kao determinanti reofrmi država gde lokalana samouprava dobija novi značaj i ulogu. Pored tradicionalnih oblasti koje se izučavaju u lokalnoj samoupravi, upoznavanje sa uticajem i značajem lokalnih vlasti na naddržavnom i međudržavnom nivou.\nCilj predmeta: Upoznavanje studenatasa fenomenom srednjeg – subancionalnog (regionalnog) nivoa upravljanja i vlasti u kontekstu savremenih procesa globalizacije, institucionalnih reformi i rekonceptualizacije države.\nIshod predmeta: Poznavanje teorije i prakse regionalizma, pojmovno shvatanje savremenog regionalizma, njegovih uzroka i posledica. Usvajanje znanja o reformskim procesima koji se dešavaju u evropskim državama i svetu a čiji je je bitan aspekt jačanje tzv. srednjeg nivoa upravljanja uz sve veći značaj regionalnog razvoja i regionalnih politika. Pored teorijskih elaboracija o odnosu regionalizma i savremene države, predmet ima i praktičnu stranu u kojoj će se studenti upoznati sa konkretnim organizacijama regionalnog upravljanja (na primeru evropskih država) kao i sa politikom regionalnog razvoja Evropske unije i u kontekstu toga mogućnostima koje stoje na raspolganju AP Vojvodini i Republici Srbiji.


EXPRES VESTI - Erdogan: Odobriću smrtnu kaznu ako parlament glasa za nju\nErdogan: Odobriću smrtnu kaznu ako parlament glasa za nju\nISTANBUL - Turski predsednik Redžep Tajip Erdogan izjavio je danas na mitingu u Istanbulu da bi odobrio ponovno uvođenje smrtne kazne ukoliko bi se za to, nakon prošlomesečnog neuspelog puča, izjasnio parlament.\n"Ukoliko nacija donese takvu odluku, verujem da će je političke stranke prihvatiti. O tome će odlučiti turski parlament s obzirom da je nacija nosilac suvereniteta, a ja unapred kažem da ću odobriti odluku parlamenta", rekao je Erdogan, preneo je AFP.\nOn je onima koji ukazuju da je smrtna kazna ukinuta u EU čiji je Turska kandidat za članstvo, uzvratio da smrtna kazna postoji u SAD, Japanu i Kini.\n"Smrtna kazna danas postoji u većem delu sveta", rekao je predsednik Turske u kojoj je smrtna kazna bila legalna do 2004. godine.\nU govoru na mitingu pod sloganom "Demokratija i mučenici" na istanbulskom trgu Jenikapi, Erdogan je rekao da mreža muslimanskog sveštenika Fetulaha Gulena koji je u izgnanstvu u SAD a koga Ankara krivi za pokušaj puča, mora biti uništena na zakonit način.\n"Oni će platiti cenu za ono što su uradili", rekao je Erdogan.\nOn je najavio da će skupovi podrške demokratiji biti okončani u sredu.\nMiting kome prisustvouje više od milion ljudi prenosi se širom Turske na velikim video bimovima, a Erdogan je najavio da je jedan od njih postavljen i u Pensilvaniji, gde se Gulen nalazi u izgnanstvu.\nTurski predsednik je kritikovao Nemačku što nije dozvolila da se video linkom obrati skupu svojih pristalica u Kelnu u prošlu nedelju.\nOn je podsetio da je Nemačka dozvolila kurdskim ekstremistima video vezu.\n"Gde je tu demokratija?"upitao je on.\n"Neka pothranjuju teroriste, to će im se vratiti", kazao je Erdogan, preneo je Rojters.\nViše iz kategorije: « Turska jedinstvena, izdajnici će platiti\tPapa: Civilne žrtve u Siriji plaćaju cenu moćnika »


U 15 najvećih izvoznika i 4 nemačke kompanije › Made-in-Germany.rs\nVrednost izvoza 15 najvećih srpskih izvoznika dostigla je za 11 meseci prošle godine nivo od 4,1 milijarde eura, objavilo je Ministarstvo finansija.\nNajveći izvoznici i dalje su Fijat Krajsler automobili (FCA) Srbija sa 699,7 miliona eura izvoza, i HBIS grupa, odnosno smederevska Železara, sa izvozom vrednim 695,3 miliona eura. Na trećem mestu je Naftna industrija Srbije (NIS) sa izvozom od 436,5 miliona eura, a sledi je pirotska kompanija Tigar tajers sa izvozom od 365,8 miliona eura.\nNa listi dalje slede Robert Boš iz Beograda sa izvozom od 227 miliona eura, Petrohemija iz Pančeva sa 199,8 miliona eura, Tetra pak iz Beograda sa 191,1 milionom eura, Grundfos iz Inđije sa 187,5 miliona eura, Jura korporacija iz Rače sa 167 miliona eura i RTB Bor sa 165,7 miliona eura.\nMeđu 15 najvećih srpskih izvoznika našli su se i Hemofarm iz Vršca sa 161,5 miliona eura, Leoni iz Prokuplja sa 155,2 miliona eura, Henkel sa 152,3 miliona eura, Gorenje sa 139,7 miliona eura i Viktorija grupa sa 119,8 miliona eura izvoza.


Pokrajinski izbori 2012 :: Magazin Ravnica ::\nPokrajinski izbori 2012. godine\nRedakcija 5. Jun 2012.\nPočinju pregovori o pokrajinskom parlamentu\nNOVI SAD - Predsednik pokrajinske vlade Bojan Pajtić izjavio je da će pregovori oko nove skupštisnke većine u pokrajinskom parlametnu početi danas i da će iz tih razgovora biti izuzeta Srpska napredna stranka, radikali i Demokratska stranka Srbije. >>>\nRedakcija 20. May 2012.\nDrugi krug pokrajinskih i predsedničkih izbora\nU Vojvodini su jutros otvorena sva biračka mesta i izbori za sada protiču mirno i bez problema, rečeno je u Pokrajinskoj izbornoj komisiji. >>>\nLSV podržava Tadića u drugom krugu\nNOVI SAD: Liga socijaldemokrata Vojvodine (LSV) pozvala je danas svoje birače i simpatizere da u drugom krugu predsedničkih izbora 20. maja podrže kandidata liste "Izbor za bolji život" Borisa Tadića. >>>\nFormiranje pokrajinske vlasti čeka rezultate drugog kruga\nNOVI SAD: Konstituisanje pokrajinske vlasti sačekaće rezultate izbora za poslanike Skupštine Vojvodine po većinskom modelu u nedelju, 20. maja, ali i drugi krug izbora za predsednika Srbije, nakon čega će se krenuti u razgovore o koalicijama na lokalnom nivou i Pokrajini. >>>\nNOVI SAD: Više od milion i 735.000 građana Vojvodine s pravom glasa imaće priliku da se, u drugom izbornom krugu u nedelju, 20. maja, izjasni o tome koga žele za predsednika Srbije, kao i o drugoj polovini od ukupno 120 poslanika u pokrajinskoj skupštini. >>>\nTitel: U drugi krug idu Vladimir Soro i Dejan Kulja\nTITEL: U drugi krug izbora za Skupštinu Vojvodine po većinskom sistemu, u Izbornoj jedinici Titel, plasirali su se kandidati koalicija "Pokrenimo Vojvodinu-Tomislav Nikolić" Vladimir Soro i "Ujedinjeni regioni Srbije-Mlađan Dinkić" Dejan Kulja, izjavio je Tanjugu predsednik Opštinske izborne komisije Slavoljub Radić. >>>\nU Titelu u toku ponovljeni izbori za poslanika po većinskom sistemu\nTITEL: Na jednom biračkom mestu u Titelu ponovljeni izbori za poslanika u Skupštini Vojvodine po većinskom izbornom sistemu protiču bez problema, izjavio je danas Tanjugu predsednik Opštinske izborne komisije (OIK) Slavoljub Radić. >>>\nNOVI SAD: Predsednik Saveza vojvođanskih Mađara (SVM) Ištvan Pastor izjavio je da je ta stranka, i pored rezervi po pitanju regularnosti, prihvatila rezultate pokrajinskih i republičkih izbora radi očuvanja stabilnosti u zemlji. >>>\nSVM i dalje tvrdi da je bilo krađe na izborima\nSUBOTICA: Predsednik subotičkog odbora Saveza vojvođanskih Mađara (SVM) Jene Maglai ponovio je danas optužbe da su u Gradskoj izbornoj komisiji uočene nepravilnosti, a da je na biračkim mestima u Subotici 6. maja na izborima vladao haos. >>>\nPIK: U Pančevu i Titelu još jedan krug glasanja\nNOVI SAD: Pokrajinska izborna komisija potvrdila je da će izbori za pokrajinske poslanike po većinskom sistemu biti ponovljeni u izbornim jedinicama u Titelu i Pančevu. >>>\nPetrović: Podaci o izborima u Vojvodini su tačni\nNOVI SAD: Konačni rezultati pokrajinskih izbora u Vojvodini, po proporcionalnom sistemu, saopšteni su tačno i precizno, a prigovori koji su stigli iz nekoliko izbornih jedinica ne mogu da ospore izborne rezultate, izjavio je danas Tanjugu član Pokrajinske izborne komisije (PIK) Marjan Petrović. >>>\nLDP sumnja u regularnost izbora u Vojvodini\nNOVI SAD: Potpredsednik Liberalno demokratske partije (LDP) i šef vojvođanskog odbora te stranke Dušan Mijić izrazio je sumnju u regularnost pokrajinskih izbora, ali i izbornih rezultata u celini i ocenio da "od 5. oktobra 2000. nije bilo takve konfuzije oko izbora". >>>\nNaprednjaci zadovoljni izbornim rezultatom u Vojvodini\nNOVI SAD: Predsednik Okružnog odbora SNS za južnu Bačku Igor Mirović izrazio je danas zadovoljstvo rezultatima koje je ta stranka postigla u Vojvodini, ali izneo niz primedbi na regularnost održanih izbora. >>>\nU Vojvodini najviše poslanika za DS\nNOVI SAD: Pokrajinska izborna komisija danas je saopštila konačne rezultate izbora za Skupštinu Vojvodine po proporcionalnom sistemu, a najviše poslaničkih mesta osvojila je koalicija okupljena oko Demokratske stranke koja će imati 16 mandata. Koalicija oko Srpske napredne stranke osvojila je 14 mandata, a koalicija koju predvodi Socijalistička partija Srbije dobila je 9 mandata. >>>\nDveri: Prešli smo cenzus na pokrajinskim izborima\nNOVI SAD: Na osnovu obrađenih 90 odsto izbornih mesta u Vojvodini Pokrajinska izborna lista Dveri - ZA Srpsku Vojvodinu osvojila je 5,5 odsto glasova od ukupnog broja izašlih birača, saopšteno je iz Dveri. >>>


U Rektoratu Univerziteta u Beogradu 26. juna 2012. godine, svečano su uručena priznanja „Kapetan Miša Anastasijević“ u okviru projekta „Put ka vrhu“, koji je nastao pre 11 godina u saradnji „Medija inventa“, Fakulteta tehničkih nauka Univerziteta u Novom Sadu i komorskog sistema u Srbiji. Ove godine prestižno priznanje pripalo je kompanijama i pojedincima koji su ostvarili zapažene rezultate u privredi, koji su promovisali preduzetnički duh, u svom poslovanju primenili evropske vrednosti i standarde, primenjivali poslovnu etiku i društveno odgovorno poslovanje.\nProf. dr Branko Kovačević, rektor Univerziteta u Beogradu je čestitajući nagrađenima istakao da je jedan od ciljeva savremenog školskog sistema u Srbiji da kroz praktične sadržaje mlade generacije pripremimo za realan život, jer jedino na taj način školstvo može da utiče na ekonomiju i ukupan društveni razvoj. S obzirom da je privreda glavni korisnik znanja, trebalo bi da komunikacija akademske zajednice sa privredom bude na što višem nivou, između ostalog i kroz učešće u izradi nastavnih planova i progama.\nDr Milan Janković, predsednik Privredne komore Beograda je istakao da je Komora Beograda kao asocijacija privrede koja okuplja 43.000 preduzeća i 53.000 preduzetnika u cilju zaštite interesa svojih članica i srpske privrede, prepoznala znanje, stručnost i inovativnost onih koji su znali da stanu iza svog dela i budu primer sledecim generacijama, a sve u cilju unapređenja poslovanja, smanjenja troškova, pojednostavljenja procedura i povećanja efikasnosti u radu.\nU ime nagrađenih prof. dr Nevenka Žarkić-Joksimović je istakla da su današnji dobitnici prestižnog priznanja nagrađeni za uspešan rad, ne zato što su očekivali nagrade i priznanja, već zato što su imali hrabrosti da menjaju stvarnost i sami sebe.


► UNS: Sve što smo objavili o firmi supruge direktora BIA je tačno\nU saopšenju se dodaje da je Televizija Plus, u vlasništvu sina direktora Bezbednosno-informativne agencije, pokušala da demantuje taj tekst i optužila udruženje i televiziju N1, koja je prenela informacije UNS-a, da su izneli "klasične neistine" na račun firme vlasnikove majke.\n"Tačno je da su u Kruševcu projekti firme Irene Gašić dobili ukupno 1,9 miliona dinara za medijske sadržaje na istoimenom portalu i kruševačkoj Televiziji Plus. Tačno je i da na internetu nije moguće naći portal ADD production, koji ne postoji ni u Registru medija", naveo je UNS.\nDodaju da Televizija Plus sada tvrdi da je taj portal registrovan, ali da se čak i iz priloga te televizije, koja pokušava da demantuje UNS, vidi da je reč o drugom portalu - tvplus.rs, čiji je izdavač ADD production.\n"Glavni urednik tog sajta je sin Bratislava i Irene Gašić - Vladan", kaž UNS i podseća da u Zakonu o javnom informisanju i medijima piše da novinar nije odgovoran za informaciju koja je sadržana u dokumentu organa javne vlasti i za koju postoji opravdani interes javnosti, što je upravo slučaj sa rešenjem o sufinansiranju medijskih projekata u Kruševcu.\nU saopšenju se ističe da objavljivanje informacija o dobitnicima novca na medijskim konkursima ove godine ima poseban značaj, s obzirom na to da je za 143 raspisana konkursa na republičkom, pokrajinskom i lokalnom nivou opredeljeno ukupno 1,7 milijardi dinara.


Da li je bezbedno koristiti javni prevoz usred novog talasa kovida-19? – Zavera\nZTP 15. novembra 2021.\t0 Komentara\nU Južnoj Koreji sistem javnog prevoza uglavnom se sastoji od autobusa i gradske železnice. Međutim, od početka pandemije upotreba javnog prevoza drastično je opala. Da bi omogućila što bezbednije putovanje, vlada Južne Koreje je objavila bezbednosne smernice, uključujući održavanje distance, nošenje maski, putovanje van špica i izbegavanje gužve.\nMeđutim, korišćenje javnog prevoza i dalje se smatra visoko rizičnim zbog lake prenosivosti koronavirusa i velikog broja asimptomatskih infekcija. Stoga je strepnja od korišćenja javnog prevoza opravdana, posebno kod osoba koje spadaju u ranjive grupe. Nekoliko istraživanja je pokazalo da je javni prevoz značajan faktor u prenošenju virusa. S obzirom da je bliski kontakt glavni način prenošenja kovida-19, asimptomatsko zaražavanje zahteva posebnu pažnju. Stoga je je potrebno pratiti obrasce kretanja putnika i aktivnosti zaraženih pojedinaca u cilju bolje zaštite stanovništva i kontrole širenja zaraze.\nNošenje maski je preporučena mera u Južnoj Koreji, sa ciljem sprečavanja širenja kovida-19. Međutim, mera je obavezna na javnim mestima kao što je javni prevoz. Autori su testirali efikasnost hirurških maski beležeći koncentraciju virusa pre i posle nošenja maske. Istraživači su koristili veštački rastvor kao simulaciju plućne tečnosti i virusnih čestica, dok su iskašljane aerosole imitirali pomoću dim mašine. Rezultati eksperimenta su pokazali da je nošenje maske jednako efikasno kao i fizička distanca od dva metra.\nJavni događaji i masovna okupljanja mogu da pojačaju širenje kovida-19 preko putnika koji prisustvuju takvim događajima i prenose virus u druga područja. Mrežni model javnih susreta pokazao je da korišćenje javnog prevoza na osnovu vremenske zone može značajno da utiče na stvaranje gužve. Štaviše, autori istraživanja su dokazali da je trajanje kontakata sa zaraženim građanima usko povezano sa nivoom zagušenosti javnog prevoza.\n(NewsMedical-ZTP, foto: Getty)\nTagovi:kovid, pandemija, koronavirus, zaraza, infekcija, javni, prenošenje, prevoz, talas, gradski, maska, distanca


DEMONSTRACIJE Tirnan sinić bila u plamenu\nNajmanje osam povrijeđenih\nDEMONSTRACIJE Demonstranti bacali dimne bombe i rakete\nBaša poveo pristalice prema zgradi parlamenta\nNajmanje sedam policajaca i jedan demonstrant povrijeđeni su sinoć tokom sukoba policije sa učesnicima protesta opozicije u centru Tirane. Tokom obraćanja lidera opozicine Demokratske partije Ljuljzima Baše na zgradu albanske vlade bačene su signalne rakete, dimne bombe i molotovljevi kokteli, javile su agencije.\nAlbanski ministar unutrašnjih poslova Sender Lješaj je izjavio da je tokom protesta povređeno sedam policajaca, kao i da je jedan demonstrant povređen kada je u blizini njegovih nogu eksplodirala petarda.\nViše hiljada pristalica albanske opozicije izašlo na ulice, zahtjevajući raspisivanje vanrednih parlamentarnih izbora.\nPristalice opozicije, prevođene Demokratskom partijom, okupile su se kod glavne zgrade vlade, optužujući premijera Edija Ramu za korupciju i povezanost sa organizovanim kriminalom.Oni traže da Rama podnese ostavku i da se formira prelazna vlada, koja će provesti prijevremene parlamentarne izbore.\nViše o temi Tirana\n29.05.2019 u 12:56\n25.05.2019 u 07:39\nTirana Demokratska parija Ljuljzima Baše\nSandale sa kaiševima: Idealne za dnevne i večernje kreativne stilske igre


Skoplje pozvalo Atinu na "kompromisno rješenje" - Klix.ba\nSkoplje pozvalo Atinu na "kompromisno rješenje"\n18.12.2008. u 16:51\nMakedonski predsjednik Branko Crvenkovski pozvao je u četvrtak na "kompromisno rješenje" s Grčkom o imenu Makedonije, afera koja traje već 17 godina, kritikujući što "istinski pregovori" o tom pitanju nisu predviđeni već dugo vremena.\n"Trebalo bi pokušati riješiti a ne odgađati rješenje sukoba s Grčkom", izjavio je predsjednik Crvenkovski pred parlamentom.\n"Treba pronaći kompromis koji će zaštititi naš nacionalni identitet, odbraniti makedonsko ime naše zemlje i naš jezik", ali koji će istovremeno omogućiti zemlji da pristupi NATO-u i Evropskoj uniji, dodao je on.\n"Sa žaljenjem konstatujem da mi već duže vrijeme nemamo istinskih pregovora o imenu Makedonije", nastavio je Crvenkovski u svom govoru pred poslanicima pred kraj godine.\nMakedonski predsjednik je ipak na Grčku prebacio svu odgovornost za tu blokadu, ocjenjujući da je Atina nepristupačna o tom pitanju.\n"Problem ne bi trebalo toliko odugovlačiti", insistirao je Crvenkovski, prenio je AFP.\nAtina od 1991. blokira međunarodno priznanje Makedonije pod tim imenom, smatrajući da ono isključivo pripada njenoj historijskoj i nacionalnoj kulturnoj baštini.


Leskovački glumci amateri učesnici festivala u Bugarskoj\n11:33, 30. 5. 2019.\nSa predstavom "Revizor" glumci amaterskog pozorišta Leskovačkog kulturnog centra takmičiće se na međunarodnom festivalu u bugarskom gradu Pernik. Reditelj Darko Zloporubivić kaže da se nada da će Leskovac i Srbiju predstaviti na najbolji način.\nRadovi srpskih i bugarskih zanatlija na sajmu u Nišu\n15:50, 17. 5. 2019.\nŠesti Sajam starih zanata biće održan za vikend, 18. i 19. maja, u Kući starih zanata u Nišu, a svoje radove će predstaviti zanatlije iz cele Srbije, kao i gosti iz Bugarske.\nNiški bendovi svirkom u Bugarskoj pozvali publiku da dođe na “Nišvil”\n08:20, 17. 7. 2018.\nGrupe iz Niša koje svoju muziku baziraju na džezu svirale su u nedelju u Sofiji i predstavile se publici u Bugarskoj, koja je čest gost niškog džez festivala, a svojom muzikom pozvale su ih da i ove godine od 9. do 12. avgusta budu na "Nišvilu" i uživaju u nastupima brojnih bendova.\n08:36, 20. 6. 2018.\nVeć 10 godina se penzioneri iz zemlje i regiona okupljaju u Leskovcu na festivalu folklora, a ove godine, pored kola iz Srbije, publika je mogla da uživa u spletu igara iz Bugarske i Makedonije. Međunarodni festival folklora trećeg doba okupio je 14 ansambala, sa preko 400 igrača.


Newsletter: Evropski parlament za ukidanje viza\nEvropski parlament za ukidanje viza\nEvropski parlament usvojio je rezoluciju o ukidanju evropskih viza za građane Srbije, Crne Gore i Makedonije, počev od 19. decembra.\nZa predlog rezolucije koju je predstavila izvestilac Evropskog parlamenta za viznu liberalizaciju Tanja Fajon glasala je velika većina poslanika.\n"Srbija, Crna Gora i Makedonija ispunjavaju sve uslove za ukidanje viza", navodi se u deklaraciji iz izveštaja koju je Tanja Fajon pročitala pre glasanja i dodaje da Parlament predlaže ukidanje viza od 19. decembra.\nUsvojena preporuka biće upućena ministrima unutrašnjih poslova članica EU koji bi trebalo da donesu konačnu odluku o tome, najverovatnije na sednici 30. novembra.\nU deklaraciji se dodaje i da bi vize trebalo da budu ukinute i preostalim dvema državama Zapadnog Balkana, Bosni i Hercegovini i Albaniji, "što je pre moguće", odnosno čim ispune sve uslove iz mape puta.\nGlasanju je prethodila rasprava, na kojoj je sinoć potpredsednik Evropske komisije Žak Baro izjavio da Evropska komisija u potpunosti podržava ukidanje viza Srbiji, Crnoj Gori i Makedoniji, što će "imati snažan politički uticaj u regionu" i ocenio da se radi o "istorijskoj odluci".\nPotpredsednik Vlade Srbije Božidar Đelić, koji je prisustvovao zasedanju, izjavio je da odluka Evropskog parlamenta veliki dan za evropske integracije zemlje, na koji se čekalo više od 18 godina. "Ovo je poslednji korak koji je bio nužan do konačne odluke, 30. novembra", istakao je Đelić.\nPosle usvajanja predloga u Evropskom parlamentu, naglasio je Đelić, može se reći da je Srbija na pragu uvođenja belog šengena od 19. decembra.\nPoslanici Evropskog parlamenta, među kojima je njih 550 ili 86 odsto glasalo za viznu liberalizaciju, usvajanje odluke popratili su velikim aplauzom.\nOvaj topli aplauz pokazuje da skoro cela Evropa podržava viznu liberalizaciju za našu zemlju, rekao je Đelić i istakao da je to "veliki uspeh naših gradjana i ja im čestitam na tome".\nOd 638 poslanika, koliko je glasalo, za ukidanje šengenskih viza Srbiji, Crnoj Gori i Makedoniji izjasnilo se njih 550, dok je protiv bio 51 i uzdržanih 37.\nEingestellt von Newsletter um Samstag, November 14, 2009


JobFair 14 - Kreiraj svoju budućnost! - WANNABE MAGAZINE\nSajam poslova za studente i diplomce tehničko-tehnoloških fakulteta “JobFair 14 –Kreiraj svoju budućnost!” održaće se jubilarni deseti put, 3. i 4. novembra ove godine u Zgradi tehničkih fakulteta u Beogradu. Studentske organizacije BEST LBG Beograd i EESTEC LK Beograd i ove godine posetiocima će predstaviti mogućnosti zaposlenja i razvoja profesionalnih karijera u kompanijama koje posluju u našoj zemlji.\nCilj ovog projekta je povezivanje studenata, budućih kvalitetnih kadrova, sa zainteresovanim kompanijama, smanjenje nezaposlenosti mladih i sprečavanje “odliva mozgova” u inostranstvo, što je u oblasti tehničkih nauka veoma izraženo. Sajam godinama unazad predstavlja vezu između obrazovnog sistema naše države, kompanija kao poslodavaca i studenata.\nStudenti će imati priliku da se na jednom mestu upoznaju sa značajnim brojem kompanija iz tehničko-tehnoloških struka, saznaju više o poslovima i praksama u ponudi, kao i o tome koja znanja i veštine je potrebno da razvijaju kako bi se lakše zaposlili. Kao i proteklih godina, planirana su brojna predavanja i tribine, a od ove godine i Open Space Technology koncept radionica koje će kompanijama, stručnjacima i studentima obezbediti prostor da zajedno rade na trenutnim tehnološkim problemima u zemlji i predstave trendove u strukama zastupljenim na sajmu ove godine. Interesovanje koje su studenti širom Srbije tokom prethodnih godina pokazali za JobFair doprinelo je jačanju nacionalnog karaktera Sajma, stoga će se organizatori i ove godine potruditi da što više svojih kolega sa svih univerziteta dobije priliku da se uživo predstavi poslodavcima i upozna sa aktuelnim trendovima u svojoj struci.\nProjekat je i ove godine podržalo Ministarstvo omladine i sporta kao i svi tehnički fakulteti Univerziteta u Beogradu.


Boaći ne odustaje od Engleske: Hteo sam da pišem istoriju kao Anri\n04.11.2019. - 11:34\nGuliver/Getty Images/Mike Hewitt\n"Odluka ljudi iz kluba bila je da me kupe i njihovo pravo je da razmišljaju ko im je potreban za dalje, a ko ne",...\nU Crvenoj zvezdi će tokom zimskog prelaznog roka verovatno smanjiti broj stranaca u timu, a jedan od onih koji bi mogli da napuste klub je Ričmond Boaći.\nNapadač iz Gane je već odlazio, ali se i posle samo šest meseci vratio iz Kine.\nBoaći, međutim, ne igra na nivou na koji je prethodno navijako navijače crveno-belih, ali o mogućem transferu trenutno ne razmišlja.\n"Odluka ljudi iz kluba bila je da me kupe i njihovo je pravo da razmišljaju ko im je potreban za dalje, a ko ne. Nije to na nama da pričamo. Naše je da dajemo maksimum i trudimo se da rezultati budu na najvišem nivou", izjavio je 26-godišnji centarfor za Sportski žurnal.\nPre dolaska u Zvezdu, povremeni reprezentativac Gane igrao je u Seriji A kao član Đenove i Atalante, kao i u Primeri, nastupajući za Elče, ali san mu je da obuče dres nekog premijerligaša.\n"Oduvek sam želeo da jednog dana igram u Engleskoj. Kada sam bio mlad, divio sam se Anriju iz Arsenala i rekao da ću jednog dana da pravim istoriju poput njega. Lepo je igrati protiv ekipe iz Premijer lige, nadam se da ćemo i da pobedimo", priželjkuje Boaći.\nPo informacijama koje su ranije kružile, bio je na korak od ostvarenja sna, pošto su se navodno ne tako davno za njega interesovali Vest Bromvič Albion, Njukasl, Hadersfild, Sautempton, Brajton, pa čak i Čelsi.\nVidećemo hoće li mu se u budućnosti ostvariti želja, a zasad ima utehu u tome da je sa Zvezdom igrao protiv Arsenal i Liverpula, a u sredu se očekuje da bude u timu i za duel sa Totenhemom, pošto je gostovanje u Londonu pre dve nedelje propustio zbog povrede.\n"Igraćemo kao protiv ostalih da bismo pobedili na 'Marakani'. Učinićemo sve da tri boda budu naša", najavio je Boaći.


Grad Šabac i Evropa Nostra potpisali Berlinski poziv za akciju - Društvo - Dnevni list Danas\nPočetna » Društvo » Grad Šabac i Evropa Nostra potpisali Berlinski poziv za akciju\n0Piše: Beta 08. maja 2019. 20.04 Izmenjeno: 10. maja 2019. 04.03\nBerlinski poziv je dokument koji je potpisalo 2.300 organizacija, gradova i pojedinaca u Evropi, a organizacija „Evropa Nostra“ je najstarija i najveća organizacija za zaštitu kulturne baštine u Evropi.\nGradonačelnik Šapca Nebojša Zelenović rekao je da kultura nije luksuz, već potreba.\n„Zadovoljstvo mi je što imamo priliku da predstavimo važne gradske projekte iz oblasti kulture. Želimo da, kroz projekat Sava park, sačuvamo našu tradiciju, priobalje, tvrđavu“, naveo je Zelenović.\nOn je rekao da Šabac sedam odsto budžeta ulaže u kulturnu strategiju grada i da bi dva odsto nacionalnog budžeta dramatično promenilo život u tom gradu.\nGeneralna sekretarka organizacije ‘Evropa Nostra’ Sneška Kvadvlih Mihailović izjavila je da je Šabac spoj vizije i tradicije.\n„Impresionirana sam ambicijom da se Šabac poveže sa rekom, koja je dragulj ovog grada i tvrđavom u kojoj su njegovi koreni. Nadam se da će naša organizacija moći da doprinese savetima, kako bi se svi planovi ostvarili na najvišim evropskom i svetskom standardu“, rekla je Mihailović.\nEvropa Nostra, ŠabacBeograd\nEvropa Nostra: Ne postoji opravdanje za gradnju gondole na Kalemegdanu\nOrganizacija Evropa Nostra sutra o izgradnji gondole na Kalemegdanu\nJedini srpski grad u mreži "Evropa nostra".


Info Archives : Stranica 7 od 4027 : Nadlanu.com\nMOTIV KORISTOLJUBLJE: Autorka eseja "Kako ubiti svog muža" osuđena za drugostepeno ubistvo supruga\nKULTURA U SRBIJI JESTE KULTURA RAZNOLIKOSTI – Održana konferencija Kulturna raznolikost Srbije:…\nHOSPITALIZOVANO 199 OBOLELIH: U Srbiji 264 nova slučaja koronavirusa, preminule još dve osobe\nFestival “Uskršnja Promenada”: Hor “Zvončići” u prazničnom duhu na platou ispred “Promenade”\nNA RESPIRATORIMA 23 PACIJENTA: U Srbiji 1.109 novih slučajeva zaraze koronavirusom, preminulo još…\nPrema zvaničnim podacima, u poslednja 24 sata preminulo je devet osoba od posledica koronavirusa u Srbiji, pa je ukupan broj žrtava 15.899, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji,…\nZa upis dece u državne predškolske ustanove u Beogradu vlada veliko interesovanje, a samo prvog dana konkursa, u ponedeljak, stiglo je skoro 4.000 zahteva, rekao je gradski sekretar za obrazovanje i dečju zaštitu Slavko Gak. - Prvi dan…\nZA KONTAMINACIJU SE ZNALO JOŠ U DECEMBRU: Pokrenuta istraga protiv italijanske kompanije "Ferrero"…\nBelgijski tužioci pokrenuli su istragu o pojavi salmonele u fabrici "Ferero" u Arlonu, koja je prema nalogu vlasti zatvorena. Fabrika u Arlonu zatvorena je prošle nedelje zbog sumnji da je povezana sa više od 100 slučajeva salmonele…\nTESTIRANO VIŠE OD 11.000 GRAĐANA: U Srbiji 1.096 novih slučajeva koronavirusa, preminulo još šest…\nPrema zvaničnim podacima, u poslednja 24 sata preminulo je šest osoba od posledica koronavirusa u Srbiji, pa je ukupan broj žrtava 15.890, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji, na…\nKao i prethodnih godina, Sarajevo Business Forum će i ove godine ugostiti velika imena iz sveta biznisa, a jedan od govornika biće Hamdi Tabba'a, predsednik Jordanskog udruženja privrednika (Jordanian Businessmen Association). Hamdi…\nKONKURS OTVOREN DO 21. APRILA: Besplatan odmor za 16.800 penzionera\nPenzioneri čija primanja nisu veća od 30.978 dinara mogu do 21. aprila da se jave na konkurs za besplatnu rehabilitaciju koji je objavio Republički Fond za penzijsko i invalidsko osiguranje, izjavila je za Tanjug Jelica Timotijević iz tog…


Nova investicija u RMU “Kakanj” vrijedna 4,2 miliona KM | Visokoin.com\nNa površinskom kopu “Vrtlište” Rudnika mrkog uglja “Kakanj” danas će biti pušten u rad elektro-hidraulični bager vrijedan 4,2 miliona KM.Nova investicija Javnog preduzeća Elektroprivreda BiH (JP EPBiH), omogućit će Rudniku “Kakanj” povećavanje utovarnih kapaciteta na površinskoj eksploataciji uglja, što će doprinijeti povećavanju produktivnosti i efektivnijem usklađivanju tehnološke linije na utovaru uglja i otkrivke (stijenske mase).\nElektro-hidraulični bager, s utovarnom kašikom kapaciteta 10 m3 i minimalne snage od 600 kW, u potpunosti zadovoljava sadašnje ali i buduće potrebe rudnika, saopćeno je iz Službe za komunikacije JP EPBiH.\nNabavka elektro-hidrauličnog bagera za potrebe RMU “Kakanj” nastavak je kontinuiranog procesa dokapitalizacije, putem koje JP Elektroprivreda BiH u RMU “Kakanj” planira investirati 66,9 miliona KM.\nPutem dokapitalizacije rudnika koji su u sastavu Koncerna EPBiH, JP EPBiH će u rudnike investirati ukupno 204 miliona KM.\nJP EPBiH će konkretnom finansijskom potporom nastaviti s modernizacijom rudnika što podrazumijeva i poboljšanje uvjeta rada i standarda rudara.\nPuštanju u rad elektro-hidrauličnog bagera prisustvovat će, generalni direktor JP Elektroprivreda BiH Elvedin Grabovica, članovi Uprave JP EPBiH i Rudnika mrkog uglja “Kakanj”, navodi se u saopćenju.


– Stalne komisije i zajednička radna tela oba doma parlamenta, a pogotovo rukovodstva tih komisija, ne mogu se birati ako se ne zna ko u parlamentu BiH čini vlast, a ko opoziciju. Normalno je i logično da predstavnici vlasti čine rukovodstva najznačajnijih komisija, dok zakon propisuje da predstavnik opozicije bude na čelu Zajedničke komisije za nadzor nad Obaveštajno-bezbjednosnom agencijom. To bi neko trebalo da objasni Zvizdiću i njegovoj stranci, koja u Predsedništvu BiH uporno krši Ustav i zakone jer blokira imenovanje predsedavajućeg Saveta ministara – pojasnio je Košarac.\n– Tek posle toga možemo pristupiti izboru i konstituisanju stalnih komisija i zajedničkih radnih tela i nastaviti normalno da radimo. Sve dok SDA u Predsedništvu BiH krši Ustav i Zakon u Savetu ministara i sve dok dva člana Predsedništva BiH, izabrana bošnjačkim glasovima, uzurpiraju ustavna prava srpskog naroda i Republike Srpske, druge institucije, uključujući i parlament BiH, ne mogu normalno da rade – poručio je Košarac.\n– Prema poslovniku, prošireni Kolegijum nadležan je da donosi odluke o tačkama dnevnog reda sednice, ali nema nadležnost da odlučuje o sazivanju redovne sednice doma. Moguće je da Zvizdić i SDA opet planiraju neki pokušaj kršenja poslovnika i preglasavanja Srba, što može samo dodatno da pogorša krizu u kojoj se BiH nalazi – rekao je Košarac.\nOn je poručio Zvizdiću da institucije Republike Srpske i SNSD odavno ukazuju na ogromnu štetu koju, zbog neformiranja novog Saveta ministara, trpe svi građani BiH, prenosi Srpskainfo.\n– Svi građani trpe posledice ucenjivačke politike, koju u Predsedništvu BiH provodi SDA. Nadamo se da će SDA odustati od takve politike i da će, imenovanjem novog predsedavajućeg Saveta ministara, omogućiti da zajedničke institucije funkcionišu normalno, u skladu sa Ustavom i zakonima – zaključio je Košarac.


Usvojeni izvještaji o poslovanju šest kantonalnih javnih komunalnih preduzeća za prošlu godinu | Vlada Kantona Sarajevo\nUsvojeni izvještaji o poslovanju šest kantonalnih javnih komunalnih preduzeća za prošlu godinu\nZastupnici Skupštine Kantona Sarajevo su u drugom dijelu nastavka Skupštine usvojili izvještaje o poslovanju šest kantonalnih javnih komunalnih preduzeća za prošlu godinu, i to: Tržnica-pijace, Rada, Pokopa, Sarajevogasa, Parka i Toplana.\nMinistar komunalne privrede i infrastrukture KS-a Senad Hasanspahić kazao je da problemi sa kojima se susreću komunalna preduzeća nisu nastala preko noći, već da su kontinuirano rasla iz godine u godinu.\n“Kada bi se jednom riječju mogli sublimirati problemi, onda bi to bila zaposlenost”, naglasio je ministar Hasanspahić.\nDodao je da je su u prošloj godini sva komunalna preduzeća ostvarila značajne pomake, te da je u protekloj 2016.godini u tim preduzećima bilo uposleno 2.396 osoba. Prosječne plate u Radu su iznosile 842 KM, a u Pokopu 1.386 KM.\nNa istoj sjednici usvojen je Izvještaj o radu i finansijskom poslovanju Kantonalne javne ustanove za zaštićena prirodna područja za 2016.godine, kao i o radu sa finansijskim izvještajem Kantonalnog zavoda za pružanje besplatne pravne pomoći KS za proteklu godinu.\nPrihvaćeni su i izvještaji o radu Nezavisnog odbora, o kriminalnitetu, javnom redu i miru i saobraćaju na području Kantona za period od januara do juna 2017.godine. Izvještaj o realizaciji Plana povratka u i iz Kantona Sarajevo za period 01.01.-31.12.2016.godine, sa osvrtom na problematiku obezbjeđenja alternativnog – privremenog smještaja i Plan povratka u i iz Kantona Sarajevo za 2017.godinu također je usvojen.\nIzvještaj o radu Fonda Kantona Sarajevo za stipendiranje i školavanje djece boraca, poginulih boraca i poginulih civila žrtava rata “IKRE” sa izvještajem o finansijskom poslovanju za 2016.godinu je povučen iz tehničkih razloga, dok Izvještaj o poslovanju Javne ustanove Terapijska zajednica – Kampus Kantona Sarajevo za 2016.godinu nije dobio potrebnu većinu.\nZastupnici su primili k znanju informaciju o stepenu realizacije skupštinskih zaključaka za čiju je realizaciju zadužena Vlada KS.


“Historijski dogovor” Beograda i Prištine | Starmo\nNaslovnica Izdvojeno “Historijski dogovor” Beograda i Prištine\n“Historijski dogovor” Beograda i Prištine\nBeograd/Priština/Berlin — Kosovo i Srbija potpisali su pisma o namjerama kojima se predviđa uspostavljanje direktne avionske linije između Prištine i Beograda. Dokument je potpisan sa njemačkom kompanijom “Lufthansa”, u prisustvu savjetnika američkog predsjednika Donalda Trumpa za nacionalnu sigurnost Roberta O'Briena.\nO'Brien je rekao da sporazum, potpisan u Berlinu, 20. januara, označava “historijski dogovor”, ocijenivši komercijalne avio veze kao “krvotok moderne ekonomije”, prenosi AP, na kojeg se poziva Radio Slobofna Evropa.\nSavjetnik američkog predsjednika podsjetio je da dvadeset i jednu godinu nije bilo komercijalnih letova između Kosova i Srbije, te da trenutno treba više od pet sati vožnje od Beograda i Prištine.\nSporazum su u Ambasadi SAD u Berlinu potpisali u ime Srbije sekretar u Ministarstvu ekonomije Milun Trivunac i u ime Kosova generalni direktor Autoriteta civilne avijacije Republike Kosovo Eset Berisha.


Picula: Prvi put da u Crnoj Gori dolazi do tranzicije moći - Svet - Dnevni list Danas\nPočetna » Svet » Picula: Prvi put da u Crnoj Gori dolazi do tranzicije moći\n0Piše: FoNet 26. septembra 2020. 17.41\nOn je, na regionalnoj onlajn konferencija “Vreme izazova – kohezija Berlinskog procesa i integracija Zapadnog Balkana u Evropsku uniju”, koju je organizovao Evropski pokret u Crnoj Gori, rekao da je ovo prvi put da u Crnoj Gori dolazi do tranzicije moći.\nPicula je rekao da je opozicija dobila priliku da formira novu Vladu, a “dojučerašnja vlast treba da pripremi sebe da postane opozicija u narednom periodu”, prenosi RTCG.\n“To je na neki način demokratski proces, ali u crnogorskom slučaju ima dosta pitanja koja se postavljaju zbog prirode opozicije, kako oni shvataju odnose sa susedima, Srbijom Kosovom, svima…Apsolutno je prirodno pitati”, rekao je Picula.\nPrema rečima Picule, EU je prilično zainteresovana, jer hoće da vidi kakve su namere novoformirane većine u parlamentu i šta će biti prvi koraci koje će preduzeti nova Vlada.\n“Nadajmo se najboljem – da će nova Vlada biti formirana u ustavom predviđenim rokovima i da će početi da se suočava sa istinskim problemima države”, dodaje on.\nOn je istakao da priključenje Evropskoj uniji nikada nije jednostavno, ni 90. godina kada je bila puno bolja geopolitička situacija.\n“Sada je situacija znatno komplikovanija, ali poruka koja se šalje Zapadnom Balkanu je jasna, nema drugog puta osim puta ka EU i to je nešto na čemu moramo da radimo.\nAli je takođe ključna posvećenost naših partnera na Zapadnom Balkanu”, poručio je Picula.\nKopredsedavajući POSP Vladimir Bilčik rekao je da Evropa želi da vidi reforme, ali ne da se sprovode u Briselu već u zemljama regiona. “Reforme se ne sprovode u Briselu veću zemljama regiona i to je zadatak za političke lidere i to je nešto što moramo da vidimo.\nO tome će se voditi ozbiljni razgovori nakon što Evropska komisija objavi novi paket proširenja u oktobru”, rekao je Bilčik.\nCrna Gora, Evropska unija, Tonino PIcula


Moskva će sve više gubiti uticaj u Srbiji | Talas.rs\nKoliko danas građani znaju šta je srpska spoljna politika? Koji su spoljnopolitički interesi Srbije? Gde se oni nalaze, na Zapadu ili na Istoku? Gde su naši saveznici? Da li je uopšte neophodno da se izjasnimo da li nam je bliža Moskva, Peking ili Berlin, Brisel, Vašington? Ono što bi svakog građanina koji plaća porez trebalo da interesuje jeste upravo cena nedefinisane spoljne politike.\nKao što u Srbiji unutarpolitički ništa nije stvoreno da traje osim kriminala i korupcije, tako i spoljnopolitički beležimo diskontinutet u građenju savezništava i prepoznavanju vlastitih interesa. Spoljna politika se uvek svrstava u domen visoke politike, a još kada je ona nedefinisana, običnom čitaocu je teško da razume šta je naša spoljna politika i zbog čega je bitna. Ona ne definiše samo ko su vaši saveznici, u kojim međunarodnim organizacijama ćete biti član, ko će vam dati više novčane pomoći, već definiše i onaj unutarpolitički deo koji direktno utiče na život svakog građanina.\nTo je pitanje vašeg opredeljenja – da li želite da budete uređeni kao države Zapadne Evrope ili želite ruski, kineski ili neki treći model. Takav izbor određuje i da li ćemo sutra biti prosperitetno, uređeno društvo gde može pristojno da se živi ili ćemo biti neka istočnjačka despotija. Pitanje pripadanja Evropskoj Uniji ili nekom drugom savezu se ovde uvek koristilo kao oblik svrstavanja na jednu ili drugu stranu – za i protiv EU, a manje se govorilo o izboru za bolji životni standard, bolje obrazovanje, kulturu, poslove, lakše putovanje i zapošljavanje širom kontinenta.\nAktuelna vlast nastavlja da vodi nejasnu i neusklađenu spoljnu politiku koja u oku posmatrača ima jedan jasan cilj – da dobije što više sa svih (često globalno suprostavljenih) strana, da tvrdi pazar i na Istoku i na Zapadu, da kupuje vreme za rešavanje odnosa prema Kosovu i da zbuni svakoga ko pokuša da razume šta je naša spoljna politika. U jednom trenutku neko pomisli da gradimo savezništvo sa Rusijom, sledećeg dana čelično prijateljstvo sa Kinom, a prekosutra je Tramp postao Srbin pravoslavac. I tako u krug. U međunarodnim odnosima je bitno graditi savezništva definisana na jasnim principima, ali kada počnete da dajete obećanja na raznim stranama koja ne možete da ispunite onda vas više niko neće shvatati ozbiljno. Kao i u poslovnom svetu i svakodnevnom životu – ako dogovorite tri sastanka u isto vreme, izvući ćete se jednom, možda i drugi put, ali posle sa vama više niko neće želeti da sarađuje jer ste nepouzdani.\nIako je godinama uvek površno gledano bliža Rusiji, Srbija je geografski, ekonomski i kulturološki bliža evropskom kontinentu kojem pripada. Unutarpolitički bi moglo da se kaže da Srbija danas podseća na Rusiju, daleko više nego na konsolidovanu zapadnoevropsku demokratiju. To je cena odsustva vizije Srbije kao uređene evropske države koju plaćamo zato što bi srpske vlasti htele ekonomski da budemo deo Zapada, a politički da izgledamo kao Putinova Rusija. Nije moguće dugoročno razvijati privredu i poboljšavati životni standard građana, ukoliko ne uredite privredni ambijent tako da postoji efikasno pravosuđe, tužilaštvo i jasna pravila igre pod okriljem institucija.\nRusija je u srpskoj javnosti od 2008. godine dobila povlašćen status zbog svrstavanja na stranu Srbije i njenih interesa nakon jednoglasnog proglašenja nezavisnosti Kosova, ali nikada nije sagledano koliko je Srbiju ta podrška koštala. Rusija ne bi stala na stranu Srbije da nije prepoznala i svoje interese, što je sasvim normalno u međunarodnim odnosima. Glavni ruski interes u regionu je bio i ostao održanje statusa quo, jer samo nerešena bilateralna pitanja predstavljaju garanciju da se NATO neće dalje širiti. To je jedina crvena linija za Rusiju, dok je pitanje članstva u EU za nju od daleko manje važnosti. O ruskom uticaju se često govori i piše, on nesumnjivo postoji kao i uticaji drugih država, ali taj uticaj ima svoje jasne limite – geografske, ekonomske i kulturološke. Koliko ga jedni precenjuju, toliko ga drugi potcenjuju, ali najveća prepreka ruskog uticaja je odsustvo strategije – šta Rusija želi da postigne na Balkanu osim održanja statusa quo?\nZa to vreme, region se spoljnopolitički više približava savezništvima na Zapadu, a glavno pitanje danas jeste da li su se odnosi Moskve, Beograda i Vašingtona promenili nakon potpisivanja sporazuma u Vašingtonu između Srbije i Kosova. Utisak je da su odnosi Moskve i Beograda počeli da se menjaju drastično krajem prošle godine tokom afere ’ruski špijun’ kada je Rusija po prvi put naišla na osudu i kritiku srpskih tabloida koji su pod uređivačkom palicom vlasti. To je bio početak promene narativa srpskih vlasti prema Rusiji koristeći svoje tabloide, da bi se nastavilo tokom korona krize kada Rusiju gotovo niko nije pominjao u kontekstu strane pomoći kao Kinu. Dodatno, ruska ’duboka država’ optužena je da je umešena u proteste protiv vlasti u Beogradu.\nPolitički burno leto se nastavilo potpisivanjem sporazuma u Beloj kući, na šta je neprimerenom objavom reagovala Marija Zaharova (portparolka MSP-a Rusije). Spoljnopolitičko usklađivanje Srbije sa EU nastavilo se potpisivanjem deklaracije EU o predsedničkim izborima u Belorusiji, u kojoj je Brisel odbio da prizna rezultate glasanja i osudio nasilje nad demonstrantima. Usledilo je i otkazivanje vojne vežbe sa Rusijom i Belorusijom, pod izgovorom da Srbija otkazuje sve vojne vežbe u narednih šest meseci iako nije bila planirana nijedna druga vežba osim ove. Sve ovo jesu pojedinačni signali koji ukazuju da odnosi između Moskve i Beograda nisu bliski kao što su bili ranijih godina, a tome najbolje svedoči i promena narativa domaće štampe. Umesto glorifikacije Rusije, danas imamo sporadične optužbe tabloida da se Rusija ili određene pro-ruske strukture mešaju u unutrašnju politiku Srbije.\nU ruskoj štampi se već dve godine vrlo kritički piše o srpskom predsedniku Vučiću, a pojedini ga označavaju kao zapadnog čoveka. Moskva ekonomski našem regionu nema šta da ponudi, dok je za Srbiju najvažnije da nastavi sa ekonomskim jačanjem veza u regionu i sa EU sa kojima ima najveću robnu razmenu. Kako se pod uticajem Amerike budu normalizovali odnosi Beograda i Prištine preko brojnih ekonomskih projekata, tako će sve više slabiti i ruski politički uticaj. To ne znači da Srbija treba da ima loše ili hladne odnose sa Rusijom, već da oni budu zasnovani na mogućem u datim okolnostima. Ruska spoljna politika spada u red najozbiljnijih, pa tako i Rusi znaju šta su njihovi spoljnopolitički dometi u ovom regionu. Možda će Rusija u narednom periodu pokušati da nađe nove političke partnere u Srbiji, neki se već profilišu kao bliski Moskvi, ali niko od njih nema kapaciteta za uspeh dokle god je Srbija ekonomski vezana za svoje partnere na Zapadu.\nTAGS: Amerika EU evropske integracije Kina Putin Rusija SAD spoljna politika srpska spoljna politika Vučić


Republičke nadležnosti - Infostan Tehnologije\nPo Zakonu o komunalnim delatnostima ("Sl. glasnik Republike Srbije", br. 88/2011, 104/2016 i 95/2018) komunalne delatnosti u smislu ovog zakona su delatnosti pružanja komunalnih usluga od značaja za ostvarenje životnih potreba fizičkih i pravnih lica.\nNarodna skupština Republike Srbije donosi zakone i druge opšte akte.\nVlada Republike Srbije donosi uredbe i druge opšte akte radi izvršavanja zakona i usmerava i usklađuje rad organa državne uprave i vrši nadzor nad njihovim radom, a određuje i metodologiju za obračun cena, kao i cene pojedinih komunalnih usluga.\nU okviru Ministarstva trgovine,turizma i telekomunikacija radi Tržišna inspekcija, koja je, između ostalih poslova, nadležna i za inspekcijski nadzor nad primenom zakona i drugih propisa kojima se uređuju uslovi za obavljanje prometa robe i vršenje usluga, cene robe i usluga, kvalitet usluga i zaštita potrošača.\nOd drugih usluga i proizvoda koje JKP "Infostan tehnologije" naplaćuje kroz SON, u republičkoj nadležnosti su:\nZajedničku električnu energiju isporučuje JP EPS - "EPS distribucija doo", čiji je osnivač Republika Srbija, a za čiji je rad nadležno Ministarstvo rudarstva i energetike.\nKorišćenje vodnog dobra i naknadu za ispuštenu vodu propisuje Ministarstvo poljoprivrede, šumarstva i vodoprivrede i sredstva se uplaćuju u Republička direkcija za vode.\nOsiguranje stanova i osiguranje lica i održavanje liftova spada u ugovorni odnos korisnika sa određenom firmom, tako da je za to nadležna Tržišna inspekcija (ili sud, ako se problem ne reši).